open-index/open-wikipedia-markdown huggingface dataset:
ကျိုတိုခိုးခအမျိုးသမီးတက္ကသိုလ်

**ကျိုတိုခိုးခအမျိုးသမီးတက္ကသိုလ်** (京都光華女子大学, Kyoto kōka joshi daigaku) သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် ပုဂ္ဂလိကအမျိုးသမီးတက္ကသိုလ်တစ်ခု ဖြစ်သည်။ ကျောင်းကို ၁၉၃၉ ခုနှစ်တွင် တည်ထောင်ခဲ့သည်။ ၁၉၄၉ ခုနှစ်တွင် အမျိုးသမီးဂျူနီယာကောလိပ်တစ်ခုအဖြစ် သတ်မှတ်ခံခဲ့ရပြီး ၁၉၆၄ ခုနှစ်တွင် ၄ နှစ်ကြာတက်ရောက်ရသည့် ကောလိပ်တစ်ခု ဖြစ်လာခဲ့သည်။

## ပြင်ပလင့်များ
* Official website

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
ပထမမြန်မာရင်းနှီးမြှုပ်နှံမှုကုမ္ပဏီ

**ပထမမြန်မာရင်းနှီးမြှုပ်နှံမှုကုမ္ပဏီ** (; အတိုကောက် **FMI**) သည် မြန်မာနိုင်ငံ အခြေစိုက် အများပိုင် လုပ်ငန်းဖြစ်သည်။ ၁၉၉၂ ခုနှစ်တွင် စတင်တည်ထောင်ပြီး ၂၀၁၆ ခုနှစ်၊ မတ်လ ၂၅ ရက်နေ့တွင် ရန်ကုန်စတော့အိတ်ချိန်း(YSX)တွင် ပထမဆုံးစာရင်းဝင်ကုမ္ပဏီဖြစ်သည်။ ရုံးချုပ်မှာ ပန်းလှိုင်အိမ်ရာလှိုင်သာယာမြို့နယ်၊ ရန်ကုန်မြို့တွင် တည်ရှိသည်။

## ဆက်စပ်ဖတ်ရှုရန်
*ရိုးမ မဟာဗျူဟာ လုပ်ငန်း
*ရွှေတောင်လုပ်ငန်း
*Forever Group
*Alpha International Myanmar
*Capital Diamond Star Group
*ဧရာဟင်္သာလုပ်ငန်း 
*Frontier

## ကိုးကား
ကဏ္ဍ:မြန်မာနိုင်ငံရှိ ကုမ္ပဏီများ
ရိုးမ မဟာဗျူဟာ လုပ်ငန်း

**ရိုးမ မဟာဗျူဟာလုပ်ငန်း(Yoma Strategic Holdings)**သည် စင်္ကာပူစတော့အိတ်ချိန်းစာရင်းဝင် ရိုးမအုပ်စု၏ လုပ်ငန်းတစ်ခု ဖြစ်သည်။ ၂၀၀၆ခုနှစ်တွင် စတင်တည်ထောင်သည်။

ကဏ္ဍ:မြန်မာနိုင်ငံရှိ ကုမ္ပဏီများ

## ကိုးကား
1.https://www.cnbc.com/quotes/YOMA-SG
2.https://www.reuters.com/markets/companies/yoma.si/
3.
https://unglobalcompact.org/what-is-gc/participants/18322-Yoma-Strategic-Holdings-Ltd-&ved=2ahUKEwi3hMqI8MKIAxUnSGcHHb5vKoU4ChAWegQIDxAB&usg=AOvVaw2ZBTyfSySF8zdx0_vT8UdJ
4.
https://unglobalcompact.org/what-is-gc/participants/18322-Yoma-Strategic-Holdings-Ltd-&ved=2ahUKEwi3hMqI8MKIAxUnSGcHHb5vKoU4ChAWegQIDxAB&usg=AOvVaw2ZBTyfSySF8zdx0_vT8UdJ
ဝါကျွတ်

ဝါကျွတ်-မိုးလပတ်လုံးနေ-ပြီးရာ-အခါ-ကာလ  ကို ဆိုလိုသည်။
### သာရတ္ထအလို
ပဝါရဏာအရာ၌ ပုရိမဝါကပ်သောရဟန်းတို့အား သီတင်းကျွတ်လပြည့်နေ့ အရုဏ်တက်သော ကာလမှစ၍ ပဝါရဏာပြုဆဲတိုင်အောင်သော ကာလသည် ဥပစာအားဖြင့် ဝဿံဝုတ္ထကာလ (ဝါကျွတ်သောကာလ)ဖြစ်သည်။ သို့သော် သတ္တာဟကရဏီယ အကြောင်းမရှိပဲ အရပ်တစ်ပါးသို့ မသွားကောင်းသေး၊ ဝါမကျွတ်သေးဟု ဆိုလိုသည်။  ပဝါရဏာပြုပြီးရာ ကာလသည် မုချအားဖြင့် ဝဿံဝုတ္ထကာလ (ဝါကျွတ်သောကာလ)ဖြစ်သည်။ ဝါကျွတ်ပြီဟုဆိုလိုသည်။ အလိုရှိတိုင်း အရပ်တစ်ပါးသို့ သွားကောင်းသည်။ 

ပစ္ဆိမဝါကပ်သော ရဟန်းတို့အား တန်ဆောင်မုန်းလပြည့်နေ့၏အစ အရုဏ်တက်သော ကာလမှစ၍ အထွက်တစ်ရက်နေ့၏အစ အရုဏ်တက်ခါနီး ကာလတိုင်သောကာလသည် ဥပစာအားဖြင့် ဝဿံဝုတ္ထကာလဖြစ်သည်။ အထွက် တစ်ရက်နေ့၏အစ အရုဏ်တက်သောကာလ မှစ၍ မုချအားဖြင့် ဝဿံဝုတ္ထကာလဖြစ်သည်။ 
### ကထိန်အရာ
ကထိန်အရာ၌ကား သီတင်းကျွတ်လဆုတ် (၁) ရက်နေ့၏ (အထွက်တစ်ရက်နေ့၏)အစ အရုဏ်တက်သော ကာလမှစ၍ မုချအားဖြင့် ဝဿံဝုတ္ထကာလ (ဝါကျွတ်သောကာလ) ဖြစ်သည်။ အလိုရှိတိုင်း အရပ်တစ်ပါးသို့ သွားကောင်းသည်။  
ပစ္ဆိမဝဿံဝုတ္ထရဟန်းတို့အား ကထိန်ခင်းခွင့်မရှိသောကြောင့် ကထိနကံနှင့် ပတ်သက်၍ ဝဿံဝုတ္ထကာလကို စိစစ်ဖွယ် မရှိချေ။ ဤကား သာရတ္ထအလိုတည်း။ 

### ဝိမတိအလို 
ပဝါရဏာအရာ၌ ပုရိမဝါကပ်သော ရဟန်းတို့အား သီတင်းကျွတ်လပြည့်နေ့၏အစ အရုဏ်တက်သောကာလမ စ၍ အထက်တစ်ရက်နေ့၏အစ အရုဏ်တက်ခါနီးကာလတိုင်အောင်သော ကာလသည် ဥပစာအားဖြင့် ဝဿံဝုတ္ထကာလဖြစ်သည်။  သို့သော်သတ္တာဟကရဏီယ အကြောင်းမရှိပဲ အရပ်တစ်ပါးသို့ မသွားကောင်းသေး၊ အထွက်တစ်ရက်နေ့၏အစ အရုဏ်တက်သော ကာလမှစ၍ မုချအားဖြင့် ဝဿံဝုတ္ထကာလ ဖြစ်သည်။ အလိုရှိတိုင်း အရပ်တစ်ပါးသို့ သွားကောင်း၏။ 

ပစ္ဆိမဝါကပ်သော ရဟန်းတို့အား တန်ဆောင်မုန်းလပြည့်နေ့၏အစ အရုဏ်တက်သော ကာလမှစ၍ အထွက်တစ်ရက်နေ့၏အစ အရုဏ်တက်ခါနီး ကာလတိုင်အောင်သော ကာလသည် ဥပစာအားဖြင့် ဝဿံဝုတ္ထကာလဖြစ်သည်။ အထွက်တစ်ရက်နေ့၏ အစ အရုဏ်တက်သော ကာလမှစ၍ မုချအားဖြင့် ဝဿံဝုတ္ထကာလဖြစ်သည်။ ကထိန် အရာ၌ကား သာရတ္ထနှင့် ကွဲပြားမှုမရှိချေ။ ဤကား ဝိမတိအလိုတည်း။ 
ဆက်စပ်ဖတ်ရှုရန်
ဝါဆိုဝါကပ်
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကျိုတိုဆဂဝိဇ္ဇာသိပ္ပံတက္ကသိုလ်

**ကျိုတိုဆဂဝိဇ္ဇာသိပ္ပံတက္ကသိုလ်** (京都嵯峨芸術大学, Kyoto saga geijutsu daigaku)  သည် ဂျပန်နိုင်ငံ၊ ကျိုတိုမြို့၊ အုခယောရပ်ကွက်တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။ ကျောင်းကို ၁၉၇၁ ခုနှစ်တွင် ဂျူနီယာကောလိပ်တစ်ခုအနေဖြင့် စတင်ဖွင့်လှစ်ခဲ့သည်။ ၂၀၀၁ ခုနှစ်တွင် ၄ နှစ်ကြာတက်ရောက်ရသည့် ကောလိပ်တစ်ခု ဖြစ်လာခဲ့သည်။

## ပြင်ပလင့်များ
* Official website

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
ဂင်ခခုဂျိ

**ဂင်ခခုဂျိ** (銀閣寺, lit. "Temple of the Silver Pavilion") သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဇင်ဗုဒ္ဓဘာသာကျောင်းတော်တစ်ခု ဖြစ်သည်။ ဤကျောင်းတော်သည် မုရိုမချိခေတ်ကာလ ဟိဂရှိယာမယဉ်ကျေးမှုများကို ဖော်ပြနေသည့် တည်ဆောက်မှုများထဲမှ တစ်ခုလည်း ဖြစ်သည်။

## သမိုင်းကြောင်း
အရှိခဂယောရှိမဆသည် ၁၄၆၀ ခုနှစ်အစောပိုင်းတွင် အနားယူနားနေရန်အိမ်ရာနှင့် ဥယျာဉ်များပြုလုပ်ရန် စတင်ခဲ့သည်။ သူသေဆုံးပြီးနောက်ပိုင်းတွင် ယောရှိမဆသည် သူ၏ ပိုင်ဆိုင်မှုများကို "ဂျိရှောဂျိ" ဟူသည့် အမည်ဖြင့် ဇင်ကျောင်းတော်တစ်ခု တည်ဆောက်ရန် စီစဉ်ထားခဲ့သည်။ ကျောင်းတော်သည် ယနေ့ခေတ်ကာလတွင် ရင်းဇိုင်းဇင်ဗုဒ္ဓဘာသာ၏ ရှောခိုခုဂျိဂိုဏ်းခွဲနှင့် ပက်သက်မှုရှိသည့် ကျောင်းတော်တစ်ခု ဖြစ်သည်။

အထပ်နှစ်ခုပါရှိသည့် "ခန်နွန်ဒန်း "  (観音殿, Kannon hall) အဆောင်သည် ကျောင်းတော်၏ ပင်မအဆောက်အဦ ဖြစ်သည်။ ၎င်းကျောင်းဆောင်တည်ဆောက်မှုကို ၁၄၈၂ ခုနှစ်၊ ဖေဖော်ဝါရီလ ၂ ရက်နေ့တွင် စတင်ခဲ့သည်။ အဆောက်အဦ၏ ပုံသဏ္ဌာန်အတွက် ယောရှိမဆသည် "ခင်ခခုဂျိ" ကျောင်းတော်ကို နမူနာယူကာ ဆောက်လုပ်ခဲ့သည်။ ကျောင်းတော်၏ အမည်ကို "ဂင်ခခုဂျိ" ဟု သိကြသည်။ မူလအစီအစဉ်တွင် အဆောက်အဦ၏ အပြင်ဘက်အပိုင်းကို ငွေပြားများဖြင့် ကာရန်ထားရန် လျာထားခဲ့သည်။

## ဥယျာဉ်
## ရုပ်ပုံ

File:Ginkakuji01.jpg|ကျောင်းတော်က အဝင်ပေါက်
File:Ginkakuji04.jpg|နှင်းကျသည့်နေ့တွင် ကျောင်းတော်ကို မြင်တွေ့ရပုံ
File:Ginkakuji 2012.jpg|ဆောင်းဦးရာသီ ရေကန်မြင်ကွင်း
File:Ginkakuji Temple Togudo 2009 059.jpg| တိုးဂု-ဒိုး Tōgu-dō (1486)
File:Ginkaku-ji, Togudo Hall, November 2016.jpg|ဆောင်းဦးရာသီရှိ တိုးဂု-ဒိုး Tōgu-dō
File:Dry-sand Zen garden made of beige stripes a sunny day at Higashiyama Jisho-ji Buddhist temple Ginkaku-ji Kyoto Japan.jpg|*Ginshadan*
File:Kyoto Silver Pavilion Pond.jpg|*Kannon-den* or *"Kannon Bodhisattva Hall"*
File:Ginkaku-ji, Kyoto.jpg|Kōgetsudai

## ပြင်ပလင့်များ
* Official Website 

*World History Encyclopedia - Ginkakuji

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
နန်းဇန်းဂျိ

**နန်းဇန်းဂျိ**  (南禅寺, Nanzen-ji) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဇင်ဗုဒ္ဓဘာသာကျောင်းတော်တစ်ခု ဖြစ်သည်။ ဤကျောင်းတော်ကို ဇုအိရူးဆန်းနန်းဇန်းဂျိ (Zuiryusan Nanzen-ji) ဟုလည်း ခေါ်ကြသည်။ ယခင်က ဇန်းရင်းဂျိ ((禅林寺, Zenrin-ji) ဟု ခေါ်ကြသည်။ ဘုရင်ခမဲယာမသည် ၁၂၉၁ ခုနှစ်တွင် သူ၏ ယခင်နန်းတော်ကနေရာကို အသုံးပြုကာ ကျောင်းတော်ကို တည်ဆောက်ခဲ့သည်။ ဤကျောင်းတော်သည် ရင်းဇိုင်းဇင်ဗုဒ္ဓဘာသာ နန်းဇန်းဂျိဂိုဏ်းခွဲ၏ ရုံးချုပ်လည်း ဖြစ်သည်။ နန်းဇန်းဂျိ၏ ပရဝုဏ်သည် နိုင်ငံတော်က သမိုင်းဝင်နေရာအဖြစ်သတ်မှတ်ထားခြင်း ခံရသည်။ ဟိုးဂျောဥယျာဉ်သည် ရှုခင်းလှပသည့် နေရာတစ်ခုလည်း ဖြစ်သည်။ ကျောင်းတော်သည် ၁၈၉၅ ခုနှစ်တွင် မီးဖြင့် ဖျက်ဆီးခြင်းခံခဲ့ရပြီး ၁၉၀၉ ခုနှစ်တွင် ပြန်လည်တည်ဆောက်ခဲ့သည်။

## သမိုင်းကြောင်း
နန်းဇန်းဂျိကို ကမာကုရခေတ်အလယ်ပိုင်း (၁၂၉၁ ခုနှစ် သို့မဟုတ် ဂျပန်ခေတ်သတ်မှတ်သည့်စနစ်ဖြင့် "ရှောအိုး ၄ ") ကာလတွင် တည်ဆောက်ခဲ့သည်။ ၁၃၉၃၊ ၁၄၄၇ နှင့် ၁၄၆၇ ခုနှစ်များတွင် ဖျက်ဆီးခံခဲ့ရပြီး ၁၅၉၇ ခုနှစ်များတွင် ပြန်လည် တည်ဆောက်ခဲ့သည်။ အဲဒိုခေတ်တွင် ကျောင်းတော်ကို တိုးချဲ့ခဲ့သည်။

## ရုပ်ပုံများ
## ပိုမိုဖတ်ရှုရန်
*

## ပြင်ပလင့်များ
* 
* Kyoto Prefectural Tourism Guide: Nanzen-ji
* Joint Council for Japanese Rinzai and Obaku Zen: Nanzen-ji
* Sacred Destinations: Nanzen-ji, Kyoto;
* Buddhist Travel: Nanzen-ji
*Wheelchair Accessibility of Nanzenji

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ဟဲအိအန်နတ်ကျောင်း

'

**ဟဲအိအန်ဂျင်းဂူးနတ်ကျောင်း** (平安神宮, Heian-jingū) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ရှင်းတိုနတ်ကျောင်းတစ်ခု ဖြစ်သည်။ ကျောင်းတော်ကို ဘတ်ပရောဂျင်းဂျ  (別表神社) တစ်ခုအဖြစ် သတ်မှတ်ထားသည်။ ဘတ်ပရောဂျင်းဂျဆိုသည်မှာ အဆင့်မြင့်မားသည့်နတ်ကျောင်းဖြစ်ကြောင်း ရှင်းတိုနတ်ကျောင်းများအဖွဲ့မှ သတ်မှတ်ထားသည့် နတ်ကျောင်းဟု အဓိပ္ပါယ်ရသည်။ ကျောင်းတော်သည် ဂျပန်နိုင်ငံ၏ ယဉ်ကျေးမှုဆိုင်ရာအရ အရေးပါသည့်အရာတစ်ခုအဖြစ်လည်း သတ်မှတ်ထားခြင်း ခံရသည်။

## သမိုင်းကြောင်း
## အဆောက်အဦ
## ဥယျာဉ်
ကျောင်းတော်တွင် ဂျပန်ပုံစံဥယျာဉ်တစ်ခု ပါရှိပြီး ကျောင်းတော်မြေနေရာ၏ တစ်ဝက်ခန့်ရှိသည်။ ခန့်မှန်းခြေအားဖြင့် ဥယျာဉ်၏ ဧရိယာသည် ၃၃,၀၆၀ စတုရန်းမီတာ သို့မဟုတ် ၃၅၅,၉၀၀ စတုရန်းပေ ရှိသည်။ ဂျပန်လူမျိုးဥယျာဉ်ပညာရှင်ဖြစ်သည့် Ogawa Jihei VII သည် နှစ် ၂၀ ကြာအချိန်ယူကာ ဤဥယျာဉ်ကို ဖန်တီးခဲ့သည်။ ဤပန်းခြံတွင် အသုံးပြုသည့် ရေများကို ဘိဝရေကန်တူးမြောင်းမှ ရေကို အသုံးပြုသည်။ ရေကန်တွင် ဂျပန်နိုင်ငံ၏ ရှားပါးမျိုးစိတ်ဖြစ်သည့် Acheilognathus cyanostigma, အဝါရောင်ပင်လယ်လိပ်နှင့် ဂျပန်ကန်လိပ်များကို မြင်တွေ့နိုင်သည်။ ကန်၏ ဝန်းကျင်တွင် ရောင်းချသည့် အစာများကို ဝယ်ယူကာ ကန်အတွင်းရှိ ငါးများနှင့် လိပ်များကို အစာကျွေးနိုင်ကြသည်။

## ပွဲတော်များ
ဇန်နဝါရီလအစောပိုင်းတွင် ဘုရင်ခိုးမဲအမှတ်တရနှင့် ဧပြီလအစောပိုင်းတွင် ဘုရင် ခန်းမုအမှတ်တရအနေဖြင့် နှစ်ပတ်လည်ပွဲတော်များကို ကျင်းပြကြသည်။

## ပြင်ပလင့်များ
*
*

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
သက်ကြီးရွယ်အိုများနေ့

**သက်ကြီးရွယ်အိုများနေ့** (敬老の日, Keirō no Hi) သည် ဂျပန်နိုင်ငံ၏ တရားဝင်အစိုးရရုံးပိတ်ရက် ဖြစ်သည်။ နှစ်စဉ်နှစ်တိုင်း သက်ကြီးရွယ်အိုများကို ဂုဏ်ပြုသည့်အနေဖြင့် ကျင်းပကြသည်။ ဤရုံးပိတ်ရက်ကို ၁၉၆၆ ခုနှစ်တွင် စတင်ခဲ့ကာ နှစ်စဉ် စက်တင်ဘာလ ၁၅ ရက်နေ့တွင် ကျင်းပကြသည်။ သို့သော် ၂၀၀၃ ခုနှစ်ကတည်းက ဂျပန်နိုင်ငံ၏ ပျော်ရွှင်ဖွယ်ရာတနင်္လာနေ့စနစ် ((ハッピーマンデー制度, Happī Mandē Seido) အရ ပိတ်ရက်ကို စက်တင်ဘာလ တတိယပတ်၏ တနင်္လာနေ့အဖြစ် ပြောင်းလဲသတ်မှတ်ခဲ့သည်။

ဤပိတ်ရက်သည် ၁၉၄၇ ခုနှစ်တွင် မူရင်းအစပျိုးခဲ့သည်။ ဟယောဂေါ့စီရင်စု၊ တခမြို့ရှိ နိုမဒနိရွာသည် စက်တင်ဘာလ ၁၅ ရက်နေ့ကို သက်ကြီးရွယ်အိုများနေ့အဖြစ် သတ်မှတ်ကြေညာခဲ့သည်။ ၎င်းသည် နိုင်ငံတစ်ဝန်းပြန့်နှံ့သွားခဲ့သည်။ ၁၉၆၆ ခုနှစ်တွင် လက်ရှိအချိန်ကာလအမည်သို့ ပြောင်းလဲခဲ့သည်။ နှစ်စဉ် ဂျပန်နိုင်ငံ၏ မီဒီယာများတွင် သက်ကြီးရွယ်အိုများအတွက် အခွင့်အလမ်းများ၊ လူဦးရေဆိုင်ရာ တင်ပြချက်များနှင့် အသက်ကြီးဆုံးသူများကို ကြေညာခြင်း စသည်တို့ကို ပြုလုပ်လေ့ရှိသည်။

## အမှတ်တရငွေရောင်အရက်ခွက်များ
၁၉၆၃ ခုနှစ်ကတည်းက ဂျပန်အစိုးရသည် အသက် ၁၀၀ ပြည့်သည့်သက်ကြီးရွယ်အိုများကို အမှတ်တရငွေအရက်ခွက်များ ပေးခဲ့သည်။ ၁၉၆၃ ခုနှစ်တွင် ပေးခဲ့သည့် အရေအတွက်သည် ၁၅၃ ခွက် ရှိသည်။ သို့သော်လည်း အရေအတွက်သည် တဖြည်းဖြည်းတိုးပွားလာသည့်အတွက် ၂၀၀၉ ခုနှစ်တွင် အစိုးရသည် ကျန်ကျစရိတ်မများပြားစေရန်အတွက် ခွက်၏ အရွယ်အစားကို လျှော့ချခဲ့သည်။ ၂၀၁၄ ခုနှစ်တွင် ၂၉၃၅၇ ဦး ခွက်များ ရရှိခဲ့ကြသည်။ ၂၀၁၇ ခုနှစ်တွင် ဂျပန်နိုင်ငံတွင် အသက် ၁၀၀ ပြည့်သူ အမျိုးသမီး ၂၇,၄၆၇၁ ဦး၊ အမျိုးသား ၄၆,၃၆ ဦး၊ စုစုပေါင်း ၃၂,၀၉၇ ဦးတို့သည် ဝန်ကြီးချုပ်ထံမှ လက်ဆောက်အရက်ခွက်နှင့် ဂုဏ်ပြုစာလွှာများ ရရှိခဲ့ကြသည်။ တင်ပြချက်များအရ သန့်စင်သည့်ငွေသားခွက်များနေရာတွင် နီကယ်သတ္ထုစပ်ထားသည့် ငွေအရက်ခွက်များဖြင့် အစားထိုးပေးအပ်ခဲ့သည်။ ထိုသို့ပြုလုပ်ခြင်းဖြင့် ခွက်တစ်ခွက်ထုတ်လုပ်မှု၏ ကုန်ကျစရိတ်သည် ထက်ဝက်လျော့ကျသွားပြီး နှစ်စဉ်အသုံးစရိတ်ဘတ်ဂျက် အမေရိကန်ဒေါ်လာ ၁ သန်း ချွေတာနိုင်သည်။

## ဆင်နွှဲမှု
ဤရုံးပိတ်ရက်နေ့တွင် အများပြည်သူများသည် နေအိမ်သို့ ပြန်ကြပြီး သက်ကြီးရွယ်အိုများကို အရိုအသေပေးခြင်းများ ပြုလုပ်ကြသည်။ အချို့သော စေတနာ့ဝန်ထမ်းများသည် နေ့လယ်စာထမင်းဘူးများကို စီစဉ်ကာ အသက်ကြီးသူများကို အခမဲ့ လှူဒါန်းကြသည်။ ဆယ်ကျော်သက်များနှင့် ကလေးငယ်များသည် keirokai ဖျော်ဖြေတင်ဆက်မှုများဖြင့် ဖျော်ဖြေကြသည်။ ဂျပန်နိုင်ငံ၏ မီဒီယာများတွင် ဤရုံးပိတ်ရက်တွင် အထူးအစီအစဉ်များကို ထည့်သွင်းတင်ဆက်လေ့ ရှိသည်။

သက်ကြီးရွယ်အိုများနေ့ ဖြစ်ပေါ်မွေးဖွားလာရာနေရာဖြစ်သည့် ဟယောဂေါ့စီရင်စုရှိ တခမြို့သည် သက်ကြီးရွယ်အိုများအတွက် ဂုဏ်ပြုသည့်သီချင်းဖြစ်သည့် Kitto Arigatō (ခစ်တို အရိဂတိုး၊ တကယ့်ကို ကျေးဇူးပါ) သီချင်းကို ၂၀၁၃ ခုနှစ်တွင် ဖန်တီးခဲ့သည်။

## ပြင်ပလင့်များ
*Senior Citizens Are Living Treasures 
*Virtual Classroom: Respect-for-the-Aged Day
*Respect for the Aged Day

## ကိုးကား
ကဏ္ဍ:ဂျပန်နိုင်ငံ၏ အစိုးရုံးပိတ်ရက်များ
အူမင်း

**အူမင်း**(; ၁၃၆၅ ခုနှစ် ဇူလိုင်လ ၂၅ ရက်(လပြက္ခဒိန် ဇူလိုင်လ ၇ရက်) ~ ၁၃၈၉ ခုနှစ် ဒီဇင်ဘာလ ၃၁ ရက်(လပြက္ခဒိန် ဒီဇင်ဘာလ ၁၄ ရက်))သည် ဂိုလျော၏ ၃၂ ဦးမြောက် ဘုရင်(နန်းစံနှစ်: ၁၃၇၄ ခုနှစ် အောက်တိုဘာလ ၃၀ ရက်(လပြက္ခဒိန် စက်တင်ဘာလ ၂၅ ရက်) ~ ၁၃၈၈ ခုနှစ် ဇူလိုင်လ ၁၁ ရက်(လပြက္ခဒိန် ဇွန်လ ၈ ရက်)) ဖြစ်သည်။

ကဏ္ဍ:၁၃၆၅ မွေးဖွားသူများ
ကဏ္ဍ:၁၃၈၉ ကွယ်လွန်သူများ
ကဏ္ဍ:ဂိုလျော ဘုရင်
ဟိုးနန်းအင်း

**ဟိုးနန်းအင်း** (法然院) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။

## သမိုင်းကျောင်း
## ကျောင်းဝင်းနယ်မြေ
## ယဉ်ကျေးမှုဆိုင်ရာပစ္စည်းများ
## တည်နေရာနှင့် သွားလာရေး
## ပြင်ပလင့်များ
* 

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ဗေလဋ္ဌသီသထေရ်

ဗေလဋ္ဌသီသထေရ်သည် ရှင်အာနန္ဒာ၏ ဥပဇ္ဈာယ်ဆရာဖြစ်၍ အာဒိတ္တပရိယာယသုတ်ကို နာကြားပြီးနောက် ဥရုဝေလကဿပ ကြီးမှူးသော ရသေ့တထောင် နှင့်အတူ ရဟန္တာအဖြစ်သို့ ရောက်ရှိခဲ့သူ ဖြစ်သည်။ တော၌ သီတင်းသုံး နေထိုင်စဉ် ဆွမ်းခံ ရလာသော ဆွမ်းအပိုများကို အခြောက်လှန်း၍ သိမ်းဆည်းထားပြီးလျှင် စားလိုသည့်အခါ ဆွမ်းချောက်များကို ရေဆွတ်၍ ဘုဉ်းပေးသည်။ နှစ်သတ္တာဟ, သုံးသတ္တာဟ, လေးသတ္တာဟအကြာ ဆွမ်းခြောက်များကုန်မှ ရွာတွင်းသို့ ဆွမ်းခံထပ်မံ ကြွတော်မူသည်။ ထိုအကြောင်းကို သိရှိသောအခါ ရဟန်းများ ကဲ့ရဲ့ပြစ်တင်ကြသည်၊ ဘုရားရှင် သိရှိတော်မူသဖြင့် “သန္နိဓိကာရ = အာဟာရများကို သိမ်းဆည်း၍ မဘုဉ်းပေးရ”ဟူသော သိက္ခာပုဒ် ပညတ်တော်မူသည် ။ မထေရ်သည် အလိုရမက် ကြီးသောကြောင့် ဆွမ်းများကိုသိုမှီးသိမ်းဆည်း၍ ဘုဉ်းပေးခြင်း မဟုတ်၊ သမာပတ်ကို ချမ်းချမ်းသာသာဝင်စားနိုင်ရန် အလို့ငှာ အာဟာရရှာဖွေရမှု ဒုက္ခ နည်းပါးအောင် သိုမှီးသိမ်းဆည်း၍ ဘုဉ်းပေးတော်မူခြင်းဖြစ်သည် တချိန်၌ ဗေလဋ္ဌသီသမထေရ်အား ဝဲကြီးနာ ပေါက်သည်၊ သင်္ကန်းများသည် အနာစေးဖြင့် ကိုယ်၌ ကပ်ငြိနေကြသည်၊ ရဟန်းတို့သည် ရေဆွတ်၍ ကိုယ်မှ သင်္ကန်းများကို ခွါကြရသည်၊ ကျောင်းစဉ်လှည့်လည်စဉ် ဘုရားရှင် မြင်တော်မူသဖြင့် ဝဲနာစသည် ပေါက်သော ရဟန်းများအတွက် အမာလွှမ်းသင်္ကန်းနှင့် ဆေးမှုန့်ခွင့်ပြုတော်မူသည်။ တဆက်တည်းပင် အဂိလာန ရဟန်းများအတွက် နွားချေး ချောက်, မြေညက်, ဆိုးရည်ကြိုဖတ်နှင့် အမှုန့် ထောင်းရန် ဆုံကျည်ပွေ့တို့ကို ခွင့်ပြုတော်မူသည်  မထေရ်သည် ပဒုမုတ္တရဘုရားလက်ထက်၌ သင်္ကန်းဝတ်၍ ရဟန်းတရားအားထုတ်ခဲ့ဘူးသည်၊ ဥပနိဿယ မပြည့်စုံသဖြင့် တရားထူး မရခဲ့ပေ။ ဝေဿဘူဘုရားအား ရှောက်သီးလှူခဲ့ ဘူးသည်ကို အစွဲပြု၍ အပါဒန်၌**မာတုလုင်္ဂဖလဒါယကမထေရ်**၊ ဟု အမည်တွင်သည် 
ဆက်စပ်ဖတ်ရှုရန်
ဗေလဋ္ဌသီသတ္ထေရဝတ္ထု
 ကိုးကား 

ကဏ္ဍ:ရဟန္တာများ
ကဏ္ဍ:မထေရ်များ
ပညာ (ဂိုလျော)

**ပညာ**(; ; ? ~ လပြက္ခဒိန် မတ် ၁၃၇၆)သည် ဂိုလျော ဂွံမင်းဘုရင်၏ ကိုယ်လုပ်တော်၊ အူဘုရင်(ဝမ်အူ)၏ မိခင်ဖြစ်သည်။

ရှင်ဒွန်၏ ကျွန်မအဖြစ် မွေးဖွားလာခဲ့ပြီး မျိုးရိုး အတိအကျကို မသိရ၍ ရှင်ဒွန်၏ ကျွန်မဖြစ်ခဲ့သည်ကို စိုးရိမ်သော ဂွံမင်းဘုရင်သည် သူမ၏ သား ဝမ်အူ၏ မျိုးရိုးအငြင်းပွားမှုကို မြင်သဖြင့် ဝမ်အူသည် နန်းတွင်းသူ ဟန်နွယ်၏ သားဖြစ်သည်ဟု ကြေညာခဲ့သည်။

သို့သော် အူဘုရင် နန်းတက်ပြီးနောက် ပညာသည် မတရားမှုကို စောဒကတက်ကာ အူဘုရင်သည် မိမိ၏ သားဖြစ်ကြောင်း အခိုင်အမာဆိုခဲ့ရာက မျောင်း‌ဒေါ့ဂ်ဧကရီ၊ ရီအင်အင်း စသူတို့က အင်းဂျင်းမြစ်တွင် ရေနှစ်သတ်စေခဲ့သည်။

## မိသားစု 
* ခင်ပွန်း : ဂွံမင်းမင်း(; ၁၃၃၀ ~ ၁၃၇၄)
** သား : အူမင်း(; ၁၃၆၅ ~ ၁၃၈၉)
*** မြေး : ချမ်းမင်း(; ၁၃၈၀ ~ ၁၃၈၉)
ခုရမကျောင်းတော်

**ခုရမကျောင်းတော်** (Kurama-dera, 鞍馬寺) သည် ဂျပန်နိုင်ငံ၊ ကျိုတိုမြို့၏ မြောက်ဘက်တွင် တည်ရှိသည့် ကျောင်းတော်တစ်ခု ဖြစ်သည်။ ဤကျောင်းတော်တွင် ဂျပန်နိုင်ငံ၏ နိုင်ငံ၏ အဖိုးတန်ပစ္စည်းများဟု သတ်မှတ်ထားခြင်းခံရသည့် အရာများ ရှိသည်။ 

ကျောင်းတော်သည် ခုရမတောင်ခြေရှိ တောချုံထူထပ်သည့်နေရာတွင် တည်ရှိသည်။ ၎င်းနေရာသို့ ကေဘယ်ကားလိုင်းဖြစ်သည့် ခုရမဒဲရကေဘယ်ကားကို စီးနင်းကာ သွားရောက်နိုင်သည်။

## သမိုင်းကြောင်း
ကျောင်းတော်ကို အေဒီ ၈ ရာစုတွင် တည်ထောင်ခဲ့သည်။ ကျောင်းတော်၏ မူလဇာစ်မြစ်မှာမူ သမိုင်းကြောင်းအရ ရှင်းလင်းစွာ မသိရှိရပေ။ တရုတ်ရဟန်းတစ်ပါးဖြစ်သည့် Jianzhen သည် ဗုဒ္ဓ၏ လမ်စဉ်တွင် တပည့်သာဝကအဖြစ် ဖြစ်လာခဲ့ပြီး ၇၇၂ ခုနှစ်တွင် အိပ်မက်တစ်ခု မြင်မက်ခဲ့သည်။ ၎င်းအိပ်မက်တွင် ခုရမတောင်ကို မြင်မက်ခဲ့ပြီး တောင်တွင် စိတ်ပိုင်းဆိုင်ရာစွမ်းအင်များ ရှိနေပြီး ထိုတောင်တွင် ထိုစွမ်းအားများကို ထိန်းချုပ်ရန်နှင့် စုစည်းရန်အတွက် ကျောင်းတော်တစ်ခုဆောက်လုပ်ခဲ့သည်။

## ခရီးသွားလာမှု
ဤကျောင်းတော်သည် ဂျပန်လူမျိုးများအကြားတွင် လည်ပတ်သွားလာရန် အထူးရေပန်းစားသည်။ ကျောင်းတော်၏ ပတ်ဝန်းကျင်သည့် လျှို့ဝှက်ဆန်းကြယ်မှုများနှင့် ဂမ္ဘီရကဲ့သို့သော စွမ်းအင်များ ရှိသည်ဟု ဆိုကြသည်။ ခုရမတောင်သည် ဂမ္ဘီရဆန်းကြယ်မှုများ ရှိသည့်တောင်တစ်ခုဖြစ်သည်ဟု ဆိုကြသည်။ အဘယ်ကြောင့်ဆိုသော် တောင်သည် "တန်းဂု" ပုံသဏ္ဌာန်ရှိသည့်အတွက် ဖြစ်သည်။ တန်းဂုဆိုသည်မှာ ဂျပန်တို့၏ ရိုးရာပုံဝတ္ထုများတွင် ပါရှိသည့် နှာခေါင်းရှည်သည့် ဒဏ္ဍာရီလာသတ္တဝါဖြစ်သည်။ ထို့အပြင် ခုရမတောင်သည် "အနာရောဂါကုသသည့်စွမ်အင်" တစ်ခုဖြစ်သည့် "ရဲအိခိ (reiki)" ၏ မွေးဖွားဖြစ်ပေါ်လာရာနေရာဟုလည်း ယုံကြည်ကြသည်။ 

## ယုခိဂျင်းဂျ
ကျောင်းတော်၏ နယ်မြေတွင် ထင်ရှားသည့် ရှင်တိုနတ်ကျောင်းတစ်ခု ရှိသည်။ ၎င်းကျောင်း၏ အမည်မှာ "ယုခိဂျင်းဂျ" ဖြစ်ပြီး ၉၄၀ ခုနှစ်တွင် တည်ဆောက်ခဲ့သည်။

## ပြင်ပလင့်များ
*  Yuki-jinja homepage 
*  Kurama-dera homepage

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ခိဖုနဲနတ်ကျောင်း

'' at Kifune Shrine]]

**ခိဖုနဲနတ်ကျောင်း** (貴船神社, Kifune Jinja) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ရှင်တိုနတ်ကျောင်းတစ်ခု ဖြစ်သည်။

## သမိုင်းကြောင်း
ခိဖုနဲကျောင်းတော်သည် ဟဲအိအန်ခေတ်ကာလအစောပိုင်းတွင် ဘုရင့်နန်းတော်၏ အားပေးထောက်ခံမှုရရှိခဲ့သည့် ကျောင်းတော်ဖြစ်ခဲ့သည်။ ၉၆၅ ခုနှစ်တွင် ဘုရင် မုရခမိသည် ကျောင်းတော်တွင် ဂျပန်နိုင်ငံကို စောင့်ရှောက်သည့် နတ်များအတွက် ပွဲတော်ကျင်းပရန် အမိန့်ပေးခဲ့သည်။ "ဟဲအိဟခု" ဟူသည့် စကားသည် ခိဖုနဲနတ်ကျောင်းအပါအဝင် နတ်ကျောင်း ၁၆ ကို ပေါင်းစည်းကာ ခေါ်ဆိုထားသည့် အမည်ဖြစ်သည်။

၁၈၇၁ ခုနှစ်မှ ၁၉၄၆ ခုနှစ်အထိ ခိဖုနဲနတ်ကျောင်းသည် ရှင်တိုနတ်ကျောင်းများထဲတွင် ခေတ်မီသည့်စနစ်ရှိသည့် နတ်ကျောင်း (官幣中社, Kanpei-chūsha) အဖြစ် သတ်မှတ်ထားခြင်း ခံခဲ့ရသည်။ 官幣中社, Kanpei-chūsha ဆိုသည်မှာ အစိုးရက အထောက်အပံ့ပေးထားသည့် နတ်ကျောင်းများထဲတွင် ဒုတိယအဆင့်ရှိသည့် နတ်ကျောင်းကို ဆိုလိုသည်။

## ပြင်ပလင့်များ
* Official Site
* 

## ကိုးကား
ကဏ္ဍ:ကျိုတိုမြို့ရှိ နတ်ကျောင်းများ
ကျမ္ပဘုရင့်နိုင်ငံ

**ကျမ္ပဘုရင့်နိုင်ငံ**(ချန်: ꨌꩌꨛꨩ, چامفا; ;  သို့မဟုတ် ) ၁၉၂ ခုနှစ်မှ ၁၈၃၂ ခုနှစ်များအတွင်း အမှီအခိုကင်းစွာ တည်ရှိခဲ့သော ရှေးဟောင်းနိုင်ငံတစ်ခုဖြစ်ပါသည်။ ကျမ္ပ၏ အကျယ်ပြန့်ဆုံးသော နယ်မြေသည် ယနေ့ ဗီယက်နမ်အလယ်ပိုင်း၊ Hoanh Son တောင်တန်းမှ မြောက်ဘက် ကွမ်ဘင်းပြည်နယ် မှ တောင်ဘက် ဘင်သွမ်ပြည်နယ် အထိ လည်းကောင်း၊ တောင်တရုတ်ပင်လယ်သည် ယနေ့ခေတ် လာအို၏ အနောက်တောင်တန်းများဆီသို့။

ကျမ္ပဘုရင့်နိုင်ငံသည် ၉ နှင့် ၁၀ ရာစုများတွင် အချမ်းသာဆုံးဖြစ်ပြီး မြောက်ပိုင်းမှ ဒိုင်ဗီယက်မင်းဆက်များ၏ ဖိအားပေးမှုနှင့် ခမာအင်ပါယာနှင့် စစ်ပွဲများအောက်တွင် တဖြည်းဖြည်း အားနည်းလာသည်။ ၁၄၇၁ တွင် ကျမ္ပဘုရင့်နိုင်ငံသည် ဒိုင်ဗီယက် ကို အကြီးအကျယ်ရှုံးနိမ့်ခဲ့ပြီး ၎င်း၏မြောက်ပိုင်းနယ်မြေအများစုကို ဒိုင်ဗီယက်သို့ဆုံးရှုံးခဲ့သည်။ ကျမ္ပဘုရင့်နိုင်ငံ၏ ကျန်နယ်မြေများကို ပြည်နယ်ငယ်များအဖြစ် ပိုင်းခြားကာ တဖြည်းဖြည်း ငုယင်ဘုရင်များ သိမ်းပိုက်ခဲ့ပြီး ၁၈၃၂ ခုနှစ်တွင် ဘုရင်မင်းမင်းလက်ထက်တွင် ဗီယက်နမ်နိုင်ငံ တစ်ခုလုံးကို တရားဝင် ပေါင်းစည်းခဲ့သည်။

## အကိုးအကား 
ကဏ္ဍ: ချန်ပါ
ကဏ္ဍ:ယဉ်ကျေးမှု ဒေသများ
လန်နာ နိုင်ငံတော်

**လန်နာ** သည် ၁၃ ရာစုနှောင်းပိုင်းမှ ၁၈ ရာစုနှောင်းပိုင်းအထိ ထိုင်းနိုင်ငံ၏ မြောက်ဘက်တောင်တန်းဒေသတွင် တည်ရှိခဲ့သော ရှေးဟောင်းနိုင်ငံတစ်ခု၏ အမည်ဖြစ်သည်။ ၁၄ နှင့် ၁၅ ရာစုများအတွင်း လန်နာနိုင်ငံသည် ယဉ်ကျေးမှုနှင့် နိုင်ငံရေးအရ ထွန်းကားခဲ့သည်။ လန်နားဘုရင်များသည် ဒေသတွင်းနိုင်ငံများဖြစ်သည့် လင်းဇင်းပြည် နှင့် Dai Viet (ဗီယက်နမ်) အပါအဝင် အိမ်နီးချင်းနိုင်ငံများနှင့် သံတမန်ဆက်ဆံရေး ဆက်ဆံရေးကို ထူထောင်ခဲ့သည်။

၁၆ ရာစုတွင် လန်နာနိုင်ငံသည် အထူးသဖြင့် ဗမာနိုင်ငံ (မြန်မာ) မှ ဒေသဆိုင်ရာ အင်အားကြီးများ၏ ကျူးကျော်မှုနှင့် ဖိအားများကို ကြုံတွေ့ခဲ့ရသည်။ ၁၈ ရာစုတွင် စစ်ပွဲများနှင့် နိုင်ငံရေး သဘောတူညီချက်များ ဆက်တိုက်ရပြီးနောက် လန်နာကို Siam (ထိုင်း) မှ သိမ်းပိုက်ခဲ့သည်။။

ယနေ့ခေတ်တွင် လင်္ကာနိုင်ငံတော်၏ အမွေအနှစ်များကို ၎င်း၏ သမိုင်းဝင်နေရာများ၊ ဘုရားကျောင်းများနှင့် ထူးခြားသော ယဉ်ကျေးမှု ဓလေ့ထုံးတမ်းများဖြင့် ထိန်းသိမ်း စောင့်ရှောက်ထားဆဲဖြစ်သည်။ လန်န ၏ သမိုင်းဝင်မြို့တော် ချင်းမိုင်သည် အရေးပါသော ယဉ်ကျေးမှုအချက်အချာနှင့် ကမ္ဘာလှည့်ခရီးသည်များ လာရောက်လည်ပတ်သည့် နေရာတစ်ခုအဖြစ် ဆက်လက်တည်ရှိနေပါသည်။

## ဗမာတို့၏ လွှမ်းမိုးမှု 
၁၅ရာစုနှောင်းပိုင်းမှစ၍ လန်နာနိုင်ငံသည် မြန်မာဘုရင်လက်အောက်ခံ ရှမ်းနယ်များနှင့် နီးကပ်စွာတည်ရှိသည်။ မန္တလေးမြို့ကို ဗဟိုထားသော ဗမာအင်ပါယာအဖွဲ့အစည်းများ၏ သက်ရောက်မှုအောက်တွင် တဖြည်းဖြည်းဝင်လာခဲ့သည်။ ပုဂံခေတ်မှစ၍ ဗမာနှင့် လန်နာတို့သည် ယဉ်ကျေးမှု၊ ဘာသာရေးနှင့် နယ်စပ်ရောင်းဝယ်မှုတို့ဖြင့် ဆက်သွယ်နေကြပြီး ထိုသက်ဆိုင်မှုသည် ခေတ်အဆက်ဆက် တိုးတက်လာခဲ့သည်။

၁၆ရာစုအတွင်းတွင် ဗမာအင်ပါယာကို တိုးချဲ့သည့်အခါ လန်နာသည် ဗမာ၏ အုပ်ချုပ်မှုအောက်သို့ ဝင်သွားခဲ့ပြီး ချင်းမိုင်မြို့ကို ဗမာဘုရင့်တပ်ဖွဲ့များက ထိန်းချုပ်ခဲ့သည်။ ထိုအချိန်အတွင်း လန်နာသည် ဗမာအာဏာအောက်ရှိ နယ်မြေတစ်ခုအဖြစ် ဖြစ်လာခဲ့သည်။

အလောင်းဘုရားလက်ထက် (၁၈ရာစု) အထိ လန်နာသည် တခါတရံ သီးခြားလွတ်လပ်ခဲ့သော်လည်း ဗမာအင်ပါယာ၏ သက်ရောက်မှုနှင့် စစ်ရေးထိန်းချုပ်မှုအောက်တွင် တည်ရှိခဲ့သည်။ လန်နာနိုင်ငံအတွင်းတွင် ဗမာဘာသာ၊ ဗမာအုပ်ချုပ်မှုစနစ်များနှင့် ဗုဒ္ဓဘာသာဆိုင်ရာ အစဉ်အလာများ ဝင်ရောက်သက်ရောက်ခဲ့သည်။ ထိုသက်ရောက်မှုများသည် ယနေ့ထိ မြန်မာ-လန်နာယဉ်ကျေးမှုဆက်နွယ်မှုအဖြစ် ထင်ရှားနေဆဲဖြစ်ပြီး မြန်မာ့ယဉ်ကျေးမှုများ လွှမ်းမိုးနေစဲဖြစ်သည်။

## အကိုးအကား 
ကဏ္ဍ:တရုတ်ဘာသာစကား ပါဝင်သော ဆောင်းပါးများ
ကဏ္ဍ:ထိုင်းဘာသာစကား ပါဝင်သော ဆောင်းပါးများ
ဒေဝတာနုဿတိ

နတ်-ဗြဟ္မာ-တို့ကို သက်သေအဖြစ်ဖြင့် အာရုံပြု၍-အဖန် တလဲလဲ-ဖြစ်သော အောက်မေ့မှု “သတိ”။ (သဒ္ဓါ, သီလ, သုတ, စာဂ, ပညာ ဂုဏ်တို့နှင့် ပြည့်စုံကြသူတို့သည် ဤလူ့ပြည်မှ စုတေကြသည့်အခါ နတ်ပြည်, ဗြဟ္မာ့ပြည်၌ နတ်, ဗြဟ္မာ ဖြစ်၍ ငြိမ်းချမ်းစွာ နေထိုင်ကြရပေသည်။ ငါ့မှာလည်း ထိုကဲ့သို့ သဒ္ဓါ-စသော ဂုဏ်တွေ အပြည့်အစုံ ရှိပေပြီ-ဟု နတ်, ဗြဟ္မာများ၏ သဒ္ဓါ-စသည်တို့ အကျိုးပေးဟန်ကို သက်သေခံထား၍ မိမိ၏ သဒ္ဓါ-စသော အကျင့် ဂုဏ်တို့ကိုပင် ဆင်ခြင်အောက်မေ့ကာ ပီတိဖြင့် မွေ့လျော်ခြင်းသည် “ဒေဝတာနုဿတိ” မည်၏။)  
ဆက်စပ်ဖတ်ရှုရန်
* ဗုဒ္ဓါနုဿတိ
* အာနာပါနဿတိ
* ကမ္မဋ္ဌာန်း
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
သုတ (ဗုဒ္ဓဘာသာ)

လောက၌ စစ်မှန်သော ချမ်းသာကို ရရှိရန်အတွက် မြတ်စွာဘုရားရှင်က **သူတော်ကောင်းဥစ္စာ (အရိယာဓန)** ခုနစ်ဖြာကို စုဆောင်းရန် ဟောကြားတော်မူခဲ့သည်။ ထိုဥစ္စာများထဲတွင် **"သုတ"** သို့မဟုတ် အကြားအမြင် ဗဟုဿုတသည် ဘဝ၏ အမှားအမှန်ကို ဝေဖန်ပိုင်းခြားနိုင်ရန်နှင့် နိဗ္ဗာန်သို့ သွားရာလမ်းကို မြင်နိုင်ရန်အတွက် အလွန်အရေးကြီးသော အခြေခံအုတ်မြစ် ဖြစ်ပါသည်။

### **သုတ၏ အဓိပ္ပာယ်နှင့် အမျိုးအစား**
သုတဟူသည်မှာ မြတ်စွာဘုရားရှင်၏ တရားတော်များကို နာကြားခြင်း၊ သင်ယူခြင်းနှင့် မှတ်သားခြင်းတို့ကို ဆိုလိုသည်။ သုတကို အနှစ်ချုပ်အားဖြင့် နှစ်မျိုးခွဲခြားနိုင်သည် -
*   **အာဂမသုတ (သင်သိ):** ဘုရားရှင်၏ ပါဠိတော်နှင့် အဋ္ဌကထာတရားတော်များကို သင်ယူခြင်း၊ အလွတ်မှတ်သားခြင်းနှင့် နားလည်ခြင်းကို ဆိုလိုသည်။
*   **အဓိဂမသုတ (ကျင့်သိ):** သင်ယူထားသော တရားများကို လက်တွေ့ကျင့်ကြံအားထုတ်၍ မိမိ၏ ရုပ်နာမ်သန္တာန်၌ ဉာဏ်ဖြင့် ထွင်းဖောက်သိမြင်ခြင်းကို ဆိုလိုသည်။

### **ဗဟုဿုတ ရှိသူ၏ အင်္ဂါရပ်များ**
ဗဟုဿုတနှင့် ပြည့်စုံသောသူ (ဗဟုဿုတော) သည် အောက်ပါအင်္ဂါရပ်များနှင့် ပြည့်စုံရမည်ဟု သေခသုတ္တန်၌ ဟောကြားထားပါသည် -
၁။ **တရားတော်များကို များစွာ ကြားနာဖူးခြင်း:** သီလ၊ သမာဓိ၊ ပညာ ကျင့်စဉ်များနှင့် စပ်လျဉ်းသော တရားများကို နာကြားခြင်း။
၂။ **နှုတ်တက်အာဂုံ ဆောင်ထားခြင်း:** တရားတော်များကို နှုတ်ဝယ် မပြတ်ရွတ်ဆို လေ့ကျင့်ထားခြင်း။
၃။ **စိတ်ဖြင့် အဖန်ဖန် ရှုပွားခြင်း:** နာကြားထားသော တရားများ၏ အဓိပ္ပာယ်ကို စိတ်ဖြင့် ပြန်လည်ဆင်ခြင်ခြင်း။
၄။ **သမ္မာဒိဋ္ဌိဉာဏ်ဖြင့် ထွင်းဖောက်သိမြင်ခြင်း:** ရုပ်နာမ်တရားများ၏ အနက်သဘောနှင့် အကြောင်းတရားတို့ကို ကိုယ်တိုင်မျက်မှောက် ထွင်းဖောက်သိမြင်ခြင်း။

### **သုတနှင့် ဝိပဿနာဉာဏ်**
သုတသည် **နာမရူပပရိစ္ဆေဒဉာဏ်** (ရုပ်နာမ်ကို ပိုင်းခြားသိခြင်း) နှင့် **ပစ္စယပရိဂ္ဂဟဉာဏ်** (အကြောင်းတရားကို သိခြင်း) တို့ကို ရရှိစေရန် များစွာ အထောက်အကူပြုသည်။ **လေးတောင်ခန့်ရှိသော မှောင်မိုက်နေသည့် တိုက်ခန်းအတွင်း ဆီမီးထွန်းလိုက်လျှင် အရာဝတ္ထုများကို ထင်ရှားစွာ မြင်ရသကဲ့သို့** ဗဟုဿုတ ရှိသူ၏ အသိဉာဏ်၌ အကြောင်းတရားနှင့် တကွသော နာမ်ရုပ်တရားတို့သည် ပေါ်လွင်ထင်ရှားနေသည်ဟု တင်စားထားပါသည်။ ကြားအပ်သော၊ သဒ္ဒါရုံ၊ အသံ။ 
* (၂) သိ-မှတ်-ဆောင်-အပ်သော။
* (၃) ကြားအပ်ပြီး ကြားအပ်လတ္တံ့သော (ဝိစ္ဆတ္ထ)။ 
* (၄) အတတ်ပညာ၊ သိပ္ပ။ 
* (၅) သင်ကြား-အပ်-သင့်-ထိုက်-သော။ 
* (၆) ထင်ရှား-ကျော်ကြား-ကျော်စော-သော။ 
* (၇) (ဉာဏ်၌) ထင်လင်း-ပြတ်သား-သော။ 
* (၈) များစွာကြားနာအပ်သော ဗဟုဿုတ။ 
* (၉) အကြားအမြင်များခြင်း ဗာဟုဿစ္စ။ 
* (၁၀) သွားသော၊ 
* (၁၁) မေးစိစစ်အပ်သော။
* (၁၂) လေ့လာအားထုတ်အပ်သော။
* (၁၃) ဆည်းပူးအပ်သော။ 
* (န) (၁၄) ပရိယတ်၊ ကျမ်းဂန်။
* (၁၅) ကြားခြင်း။ 
* (၁၆) သိ-မှတ်-ဆောင်-ခြင်း။ 
* (၁၇) မဂ်ဖိုလ်နိဗ္ဗာန်။ 
* (၁၈) သုတသဒ္ဒါ။ သုတပုဒ်။ 
* (၁၉) တမန်၊ ရထားထိန်း။

### ဆက်စပ်ဖတ်ရှုရန်
* ဥဂ္ဂသုတ်
* သူတော်ကောင်းဥစ္စာ ငါးပါး
* မဟာနိဒါနသုတ်မှ ဗျာဒိတ်တော်အသံ

### ပြင်ပလင့်များ
* 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဗြဟ္မစရိယ

* (၁) မြတ်–တိုးပွါး–ဖြူစင်–သန်ရှင်း-သော အကျင့်၊ မြတ်ကုန်သော သူ့တို့၏ အကျင့်၊ မြတ်သော သူတို့ ကျင့်အပ်သော အကျင့်၊ မြတ်သော နိဗ္ဗာန် အလို့ငှါ ကျင့်အပ်သော အကျင့်။  
* (၂) ဗြဟ္မာမင်းတို့၏ အကျင့်။  
* (၃) မြတ်သော အကျင့်ကို ကျင့်သုံးခြင်း။ 
### ဗြဟ္မစရိယ အရ
* (က) ဒါန။  
* (ခ) ဝေယျာဝစ္စ။  
* (ဂ) ငါးပါးသီလ၊  
* (ဃ) အပ္ပမညာ ၄-ပါး။  
* (င) မေထုန်မှ ရှောင်ကြဉ်မှု။  
* (စ) မိမိမယားဖြင့် ရောင့်ရဲတင်းတိမ်မှု။ 
* (ဆ) ဝီရိယ။  
* (ဇ) အဋ္ဌင်္ဂဥပုသ်။ 
* (ဈ) အရိယာမဂ်။ 
* (ည) သာသနာ။ 
* (ဋ) ဓမ္မဒေသနာ။   
* (ဌ) အဇ္ဈာသယ။ 
* (ဍ) သမဏဓမ္မ =  ရဟန်းတရား။  
* (ဎ) အာဘိသမာစာရိကသီလ။  
* (ဏ) လိင်္ဂဗြဟ္မစရိယများကို အရာအားလျော်စွာ ကောက်ယူရသည်။  
### သာသနဗြဟ္မစရိယ
* (၁) (က) (သိက္ခာ ၃-ပါး) သာသနာဟူသော မြတ်သောအကျင့်။ 
* (ခ) (သကလတန္တိဓမ္မ) သာသနာဟူသော မြတ်သောအကျင့်။ 
* (၂) သာသနာဟူသော မြတ်သောနိဗ္ဗာန်အလို့ငှာ ကျင့်အပ်သောအကျင့်။ 
### မဂ္ဂဗြဟ္မစရိယ
(၁) အရိယမဂ်ဟုဆိုအပ်သော မြတ်သောအကျင့်။
(၂) အကြောင်းဖြစ်သော မြတ်သောအကျင့်၊ ပုဗ္ဗဘာဂမဂ်ဟု ဆိုအပ်သော မြတ်သော အကျင့် (သမထဝိပဿနာ)။  
ဆက်စပ်ဖတ်ရှုရန်
* သုတ

 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဆန်းဇန်းအင်း

**ဆန်းဇန်းအင်း**  (三千院) သည် ဂျပန်နိုင်ငံ၊ ကျိုတိုမြို့၊ အိုးဟရတွင် တည်ရှိသည့် မွန်းဇဲခိကျောင်းတော်တစ်ခု ဖြစ်သည်။ 

ကျောင်းတော်သည် အိုးဟရမြို့၏ အဓိကခရီးသွားများဆွဲဆောင်ရာနေရာ ဖြစ်သည်။ ကျိုတိုမြို့နယ်မှ မြောက်ဘက် ၁ နာရီကြာ အကွာအဝေးတွင် တည်ရှိသည်။ အိုးဟရဘတ်စကားမှတ်တိုင်မှ ဆန်းဇန်းအင်းသို့ သွားရာလမ်းတွင် ခရီးသွားများအတွက် ဈေးဆိုင်များ၊ စားသောက်ဆိုင်များ ရှိသည်။ အနီးဝန်းကျင်တွင်လည်း များစွာသော ကျောင်းတော်ငယ်များ ရှိသေးသည်။ ဆန်းဇန်းအင်းမှာမူ ကြီးမားသည့် ကျောင်းတော်မြေ၊ အမျိုးမျိုးသော အဆောက်အဦများနှင့် လူလျှောက်လမ်းများ တည်ရှိသည်။

ဆန်းဇန်းအင်းသည် ၈၀၄ ခုနှစ်တွင် ဂျပန်နိုင်ငံတွင် တန်းဒိုင်းဗုဒ္ဓဘာသာကို စတင်မိတ်ဆက်ခဲ့သည့် ရဟန်းတစ်ပါးဖြစ်သည့် "ဆိုင်းချော" က တည်ထောင်ခဲ့သည်။

## ပြင်ပလင့်များ
 Sanzen-in homepage

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
ရှီရွမ်

**ရှီရွမ်** () သည် သည် နပန်းယှဉ်ပြိုင်ရသည့် အားကစား ဖြစ်သည်။ ဤအားကစားသည် ကိုရီးယားနိုင်ငံမှ စတင်ခဲ့သည်။
ကျိုတိုအပြည်ပြည်ဆိုင်ရာညီလာခံခန်းမ

**ကျိုတိုနိုင်ငံတကာညီလာခံခန်းမ** (国立京都国際会館, Kokuritsu Kyōto Kokusai Kaikan) သည် ဂျပန်နိုင်ငံ၊ ကျိုတိုမြို့၊ ခဆယောရပ်ကွက်၊ တခရဂအိခဲတွင် တည်ရှိသည့် ညီလာခံခန်းမတစ်ခု ဖြစ်သည်။

ဤစင်တာကို ဒီဇိုင်းဆွဲခဲ့သူမှာ ဒီဇိုင်းပညာရှင် ဆချိအိုအိုတနိ (Sachio Otani) ဖြစ်သည်။ ၁၉၆၆ ခုနှစ်တွင် စင်တာကို ဖွင့်လှစ်ခဲ့သည်။ အစည်းအဝေးပြုလုပ်နိုင်သည့် နေရာအကျယ်အဝန်းသည် ၁၅၆,၀၀၀ စတုရန်းမီတာ ရှိသည်။

ဤစင်တာသည် ကျိုတိုမြို့လယ်မှ မြောက်ဘက်တွင်တည်ရှိပြီး ခရဆုမမြေအောက်ရထားလိုင်း စီနင်းကာ သွားရောက်နိုင်သည်။

## ပြုလုပ်ခဲ့သည့် ပွဲများ
* 1994 International Telecommunication Union Plenipotentiary Conference  
* 1997 United Nations Framework Convention on Climate Change (Kyoto Protocol)
* 2003 World Water Forum

## သွားရောက်နိုင်မှု
*Karasuma Line: Kokusaikaikan Station
*Kyoto City Bus: Kokusaikaikan Sta.
*Kyoto Bus: Kokusaikaikan-ekimae
## ကိုးကား
မှတ်ပုံတင်ကြေးနန်းစာ

မှတ်ပုံတင်ကြေးနန်းစာသည် အစိုးရရုံး/ဌာနများ၊ စစ်ဘက်ရုံး/ဌာနများ အချင်းချင်း ရေဒီယိုဆက်သွယ်‌ရေးစနစ်ဖြင့်သော်လည်းကောင်း၊ အခြားသော ဆက်သွယ်ရေးနည်းဖြင့်သော်လည်းကောင်း သက်ဆိုင်ရာ ဆက်သွယ်ရေးဌာနတစ်ခုခုမှ မှတ်ပုံတင်၍ ပေးပို့သည့်ကြေးနန်းစာ ဖြစ်သည်။ ယျေဘုယျအားဖြင့် မှတ်ပုံတင်ကြေးနန်းစာကို ပြန်တမ်းဝင်အရာရှိဖြစ်သည့် ဦးစီးအရာရှိများ၊ အုပ်ချုပ်မှုအရာရှိများနှင့် သက်ဆိုင်ရာအရာရှိများသာ ပေးပို့ခွင့်ရှိသည်။

**ရေးသားနည်း**
မှတ်ပုံတင်ကြေးနန်းစာရေးသားရာတွင် သတ်မှတ်ထားသည့် မှတ်ပုံတင်ကြေးနန်းစာပုံစံတွင် အစားထိုးရေးသားရသည်။ တိုတိုနှင့်လိုရင်းရောက်အောင် ရေးရပြီး စကားပြောဆန်ဆန်နှင့် စကားပြေဆန်ဆန်ဖြစ်အောင် မရေးသားရပါ။ ဝှက်စာဖြင့်ပို့သည့်စာများတွင် သတ်မှတ်ထားသည့် ဝှက်စာသင်္ကေတများကို အသုံးပြု၍ ရေးရသည်။ စာပိုဒ်အမှတ်စဉ်များကို ကွင်းစကွင်းပိတ်ဖြင့် ရေးရပြီး ယျေဘုယျသင်္ကေတများမှာ အောက်ပါအတိုင်းဖြစ်သည်-
* (ပ) = ပေးပို့သည့်ရုံး/ဌာန
* (လ) = လိပ်မူသည့်ရုံး/ဌာန
* (တ) = မိတ္တူဖြန့်ဝေလိုသည့်ရုံး/ဌာန
* ဦး(နံပါတ်) = ပေးပို့သည့်ရုံး/ဌာနအသေးစိတ်
* လဝ၂ = လုံခြုံမှုအဆင့်အတန်း
မှတ်ပုံတင်ကြေးနန်းစာတွင် ရက်စွဲနှင့် အချိန်ကိုဖော်ပြရာ၌ အောက်ပါပုံစံအတိုင်းဖော်ပြရသည်-
၂၀၂၀ ခုနှစ်၊ ဇွန်လ ၉ ရက်၊ ညနေ ၄ နာရီ = ၂၀ ဇွန် ၀၉၁၆၀၀ 
မှတ်ပုံတင်ကြေးနန်းစာအား လိပ်မူသည့်ရုံး/ဌာနမှ အရေးယူစေလိုသည့် ဦးစားပေးအဆင့်အတန်းကို သက်ဆိုင်ရာအရာရှိမှ သတ်မှတ်ပေးရကာ အောက်ပါအတိုင်းသတ်မှတ်ထားရှိသည်-
* ရိုးရိုး = သာမန်ကြေးနန်းစာအရေးယူသည့်အတိုင်း (ယျေဘုယျအားဖြင့် ၂၄ နာရီအတွင်း)
* အရေးကြီး = သာမန်ထက်ပို၍ မြန်မြန်ရောက်စေလိုသည့်ကိစ္စ
* အမြန် = အမြန်ထက်ပို၍ မြန်မြန်ရောက်စေလိုသည့်ကိစ္စ
* အရေးပေါ် = အရေးယူဆောင်ရွက်ရန် အလွန်အရေးကြီးသည့်ကိစ္စ
* အမြန်ဆုံး = ချက်ချင်းအရေးယူဆောင်ရွက်ရန်ကိစ္စ
မှတ်ပုံတင်ကြေးနန်းစာပါ အကြောင်းအရာကို အခြားသူများအား အသိပေးခြင်းကို ကန့်သတ်လိုသည့်အခါ လုံခြုံမှုအဆင့်အတန်းအား သတ်မှတ်လေ့ရှိသည်။ သက်ဆိုင်ရာအရာရှိက သတ်မှတ်ပေးရသည်-
* ရိုးရိုး (အတိုကောက် ယ ဟုရေးသည်)
* ကန့်သတ် (အတိုကောက် ကသ ဟုရေးသည်) = အများပြည်သူ သိရှိစေရန် မသင့်သော ကိစ္စများ
* အတွင်းရေး (အတိုကောက် လဝ၃ ဟုရေးသည်) = ဌာနအတွင်း ကိစ္စရပ်များ၊ ပုဂ္ဂိုလ်ရေးရာ အရေးယူဆောင်ရွက်ခြင်းကိစ္စရပ်များ
* လျှို့ဝှက် (အတိုကောက် လဝ၂ ဟုရေးသည်) = စစ်ရေးဆိုင်ရာ ကိစ္စရပ်များ၊ ဌာနဆိုင်ရာ မှတ်တမ်း၊ လျှို့ဝှက်ညွှန်ကြားချက်များ အစရှိသည်
* ထိပ်တန်းလျှို့ဝှက် (အတိုကောက် လဝ၁ ဟုရေးသည်) = နိုင်ငံတော်အကြီးအကဲများ၏ ခရီးစဉ်များ၊ အနာဂတ်စီမံကိန်းများ၊ စစ်ဆင်ရေးဆိုင်ရာ ကိစ္စရပ်များ အစရှိသည်
ဦးစားပေးအဆင့်အတန်းနှင့် လုံခြုံမှုအဆင့်အတန်းတို့ကို သက်ဆိုင်ရာအရာရှိများသည် ၎င်းတို့ရာထူးအဆင့်အလိုက် သတ်မှတ်နိုင်သည့်အဆင့်များ သတ်မှတ်ထားရှိသည်။

ကဏ္ဍ:စာတိုက်စနစ်များ
မန်းရှုအင်း

**မန်းရှုအင်း** ((曼殊院), Manshu-in) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်၊ ရှုဂခုအင်းဘုရင့်အိမ်တော်အနီးရှိ တန်းဒိုင်းဗုဒ္ဓဘာသာကျောင်းတော်တစ်ခု ဖြစ်သည်။ 

ကျောင်းတော်ကို ဒန်းဂယောဒိုင်းရှိ (Rengyo Daishi) က ၈ ရာစုတွင် တည်ဆောက်ခဲ့သည်။ ဤကျောင်းတော်သည် ဟိအဲတောင်၏ အနီးတွင် တည်ရှိသည်။ ကျောင်းတော်ကို "တိဘိဘို" ဟူသည့်အမည်ဖြင့် သိခဲ့ကြသည်။ သို့သော်လည်း ၁၁၀၈ ခုနှစ် သို့မဟုတ် ၁၁၀၉ ခုနှစ်တွင် မန်းရှုအင်း ဟူသည့် အမည်သို့ ပြောင်းလဲခေါ်ဆိုခဲ့ကြသည်။ အဲဒိုခေတ်ကာလအစောပိုင်းတွင် ကျောင်းတော်ကို လက်ရှိတည်နေရာသို့ ရွှေ့ပြောင်းခဲ့သည်။ လက်ရှိအချိန်ကာလတွင် ကျောင်းတော်သည် အဆောက်အဦနှင့် ကောင်းမွန်သည့် ဥယျာဉ်တစ်ခုတည်ရှိသည့်အတွက် ထင်ရှားလူသိများသည်။

## ပြင်ပလင့်များ
* *Manshuin Monzeki*, undated brochure from the temple (August 2007).
* Jgarden.com article 

## ကိုးကား
ကဏ္ဍ:ကျိုတိုမြို့ရှိ ဗုဒ္ဓဘာသာ ဘုရားကျောင်းများ
အပ္ပမညာ

ဖြန့်ခြင်း အတိုင်းအရှည် မရှိသော အတိုင်းအရှည် မရှိသော အာရုံ၌ဖြစ်သော၊ အတိုင်းအရှည် မရှိသော သတ္တဝါ အာရုံရှိသော၊ တရား၊ အပ္ပမညာ တရား။ (မေတ္တာ, ကရုဏာ, မုဒိတာ, ဥပေက္ခာဟူသော ဗြဟ္မစိုရ်တရားလေးပါး။) 
### အပ္ပမညာတရား လေးပါး
မေတ္တာ ကရုဏာ မုဒိတာ ဥပေက္ခာဟု ဗြဟ္မဝိဟာရ စေတသိက် (၄)မျိုး ရှိ၏၊ ဗြဟ္မာတို့ကဲ့သို့ မေတ္တာ ကရုဏာ မုဒိတာ ဥပေက္ခာတို့နှင့် ယှဉ်သော မွန်မြတ်သော စိတ်ဓာတ်ဖြင့် နေထိုင်ခြင်းကို **ဗြဟ္မဝိဟာရ** - ဟု ဆိုလိုသည်။ ဗြဟ္မစိုရ်တရား လေးပါးဟူ၍လည်း ခေါ်ဆို၏၊ မေတ္တာ ကရုဏာ မုဒိတာ ဥပေက္ခာဈာန်တို့ကို ဝင်စားကာ နေထိုင်ခြင်းကို မြတ်သောအကျင့်ကို ကျင့်လျက် နေထိုင်ခြင်းဟု ဆိုလိုသည်။ အပ္ပမညာတရား လေးပါးဟူ၍လည်း ခေါ်၏၊ အတိုင်း အတာ ပမာဏ မရှိသော သတ္တဝါပညတ်ကို အာရုံယူကာ မေတ္တာဈာန် ကရုဏာဈာန် မုဒိတာဈာန် ဥပေက္ခာဈာန်တို့ကို ဝင်စားနေသောကြောင့် ယင်း မေတ္တာ (= အဒေါသ), ကရုဏာ, မုဒိတာ, ဥပေက္ခာ (= တတြမဇ္ဈတ္တတာ) စေတသိက် တို့ကိုလည်း အပ္ပမညာ (= အတိုင်းအတာပမာဏ မရှိသော) စေတသိက်များဟု ခေါ်သည်။ ယင်းလေးမျိုးတို့တွင် မေတ္တာ၏ တရားကိုယ်မှာ အဒေါသစေတသိက်ပင် ဖြစ်သည်။ သို့သော် အဒေါသတိုင်းကား မေတ္တာ မဟုတ်ပေ။ 

### အပ္ပမညာ စေတသိက် (၂) လုံး
* ၁။ **ကရုဏာ** = ဒုက္ခိတ သတ္တဝါကို အာရုံပြု၍ သနား ကြင်နာခြင်းသဘော၊ = ဆင်းရဲဒုက္ခမှ ကယ်တင်လိုခြင်းသဘော၊
* ၂။ **မုဒိတာ** = သုခိတ သတ္တဝါကို အာရုံပြု၍ ကြည်သာ ဝမ်းမြောက်ခြင်းသဘော၊ = သူ့စည်းစိမ်ကို မငြူစူခြင်းသဘော၊

ဆက်စပ်ဖတ်ရှုရန်
ဗြဟ္မဝိဟာရ စေတသိက်များ၏ လက္ခဏ ရသ စသည်
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကမ္မဇရုပ်

ကမ္မဇရုပ်တို့သည် ပစ္စုပ္ပန်ကမ္မဇရုပ်ဖြစ်မူ အတိတ်ဘဝတစ်ခုခုတွင် ပြုစုပျိုးထောင်ခဲ့သော ကံကြောင့် ဖြစ်၏၊ အတိတ်ကမ္မဇရုပ်ဖြစ်မူ ယင်းအတိတ်၏ ရှေးဖြစ်သော အတိတ်က ပြုစုပျိုးထောင်ခဲ့သော ကံကြောင့်ဖြစ်၏၊ အနာဂတ်ကမ္မဇရုပ်ဖြစ်မူ အတိတ်ဘဝတစ်ခုခုက ပြုစုပျိုးထောင်ခဲ့သော အပရာပရိယဝေဒနီယကံ သို့မဟုတ် ပစ္စုပ္ပန်တွင် ပြုစုပျိုးထောင်လိုက်သော ဥပပဇ္ဇဝေဒနီယ အမည်ရသော ကံကြောင့်ဖြစ်၏၊ ထိုကံသည် မည်သည့်ကံမျိုး ဖြစ်သည်ကို ပစ္စယပရိဂ္ဂဟဉာဏ်ပိုင်းသို့ ရောက်ရှိသော အခါမှ သဘောကျနိုင်မည်၊ ကိုယ်တိုင်မျက်မှောက် ထွင်းဖောက် သိမြင်နိုင်မည်၊ ပစ္စယပရိဂ္ဂဟဉာဏ်ပိုင်းနှင့် သက်ဆိုင်ပေသည်။

ကံကြောင့် ဖြစ်သော ကမ္မဇရုပ်ကလာပ်မှာ (၉)စည်း ရှိပေသည်။
* ၁။ **စက္ခုဒသက ကလာပ်** = ရူပါရုံ၏ ရှေးရှူရိုက်ခတ်ခြင်းငှာ ထိုက်သော စက္ခုအကြည်ဓာတ်လျှင် (၁၀)ခုမြောက် ရှိသော (ကြည်သော) ရုပ်ကလာပ်။
* ၂။ **သောတဒသကကလာပ်** = သဒ္ဒါရုံ (= အသံ)၏ ရှေးရှူရိုက်ခတ်ခြင်းငှာ ထိုက်သော သောတအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
* ၃။ **ဃာနဒသကကလာပ်** = ဂန္ဓာရုံ (= အနံ့)၏ ရှေးရှူရိုက်ခတ်ခြင်းငှာ ထိုက်သော ဃာနအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
* ၄။ **ဇိဝှါဒသကကလာပ်** = ရသာရုံ (အရသာ)၏ ရှေးရှူရိုက်ခတ်ခြင်းငှာ ထိုက်သော ဇိဝှါအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။
* ၅။ **ကာယဒသကကလာပ်** = ဖောဋ္ဌဗ္ဗာရုံ (ပထဝီ-တေဇော-ဝါယော)၏ ရှေးရှူရိုက်ခတ်ခြင်းငှာ ထိုက်သော ကာယအကြည်ဓာတ်လျှင် (၁၀)ခုမြောက်ရှိသော (ကြည်သော) ရုပ်ကလာပ်။ 
* ၆။ **ဣတ္ထိဘာဝဒသက ကလာပ်** = ဣတ္ထိဘာဝရုပ်လျှင် (၁၀)ခုမြောက်ရှိသော (မကြည်သော) ရုပ်ကလာပ်။
* ၇။ **ပုမ္ဘာဝဒသက ကလာပ်** = ပုမ္ဘာဝရုပ်လျှင် (၁၀)ခုမြောက်ရှိသော (မကြည်သော) ရုပ်ကလာပ်။
* ၈။ **ဟဒယဒသကကလာပ်** = မနောဓာတ်+မနောဝိညာဏဓာတ်ဟူသော အသိစိတ်တို့၏ မှီ၍ဖြစ်ရာ ဟဒယဝတ္ထုရုပ်လျှင် (၁၀)ခုမြောက်ရှိသော (မကြည်သော) ရုပ်ကလာပ်။
* ၉။ **ဇီဝိတနဝကကလာပ်** = ဇီဝိတရုပ်လျှင် (၉)ခုမြောက်ရှိသော (မကြည်သော) ရုပ်ကလာပ်။
### ကမ္မဇရုပ်များ ဖြစ်ချိန်
ကမ္မဇရုပ်တို့ကား ပဋိသန္ဓေစိတ္တက္ခဏမှစ၍ စုတိစိတ်မှ ပြန်၍ ရေတွက်သည်ရှိသော် (၁၇)ချက်မြောက်သော စိတ္တက္ခဏသို့ တိုင်အောင် ဘဝတစ်လျှောက်ဝယ် စိတ္တက္ခဏတိုင်း စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌ ဖြစ်နေ ကြသည်။

ဆက်စပ်ဖတ်ရှုရန်
[(၆) ဒွါရ၌ ရုပ်ကလာပ်များကို ဓာတ်ခွဲပုံ](https://wikisource.org/wiki/နိဗ္ဗာန်သို့%20သွားရာ%20တစ်ကြောင်းတည်းသောလမ်း/(၆)%20ဒွါရ၌%20ရုပ်ကလာပ်များကို%20ဓာတ်ခွဲပုံ)
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ကျိုတိုအနုပညာတက္ကသိုလ်

**ကျိုတိုအနုပညာတက္ကသိုလ်** (京都芸術大学, Kyōto geijutsu daigaku) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် ပုဂ္ဂလိကတက္ကသိုလ်တစ်ခု ဖြစ်သည်။ ကျောင်း၏ အမည်ကို အုရိဂဲအိ (Urigei,瓜芸) ၊ ခယောတိုအုရိဂဲအိ (Kyoto Urigei, 京都瓜芸) ဟုလည်း အတိုချုံးခေါ်ဆိုကြသည်။ ၁၉၉၁ ခုနှစ်တွင် လေးနှစ်ကြာတက်ရောက်ရသည့် တက္ကသိုလ်တစ်ခုအဖြစ် စတင်တည်ထောင်ခဲ့သည်။ ထိုအချိန်က ကျိုတိုအနုပညာနှင့် ဒီဇိုင်းတက္ကသိုလ်  (京都造形芸術大学, Kyōto zōkei geijutsu daigaku) အဖြစ် သိခဲ့ကြသည်။ ၂၀၂၀ ခုနှစ်တွင် ကျိုတိုအနုပညာတက္ကသိုလ်ဟူသည့်အမည်သို့ ပြောင်းလဲခဲ့သည်။

## ဌာနများ
* Faculty of Art and Design
** Department of Fine and Applied Arts
** Department of Manga
** Department of Character Design
** Department of Information Design
** Department of Product Design
** Department of Spatial Design
** Department of Environmental Design
** Department of Film Production
** Department of Performing Arts
** Department of Creative Writing
** Department of Art Studies and Cultural Production
** Department of Art and Child Studies
** Department of Historical Heritage

## ပြင်ပလင့်များ
* Official website

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
မီလီလာ လေဆိပ်

**မီလီလာ လေဆိပ်** ( IATA : **MLN**, ICAO : **GEML** ), ( စပိန် : *Aeropuerto de Melilla* ) သည် မော်ရို ကို ကမ်းရိုးတန်းရှိ စပိန် နယ်မြေခံ မက် လီလာ မြို့၏ အနောက်တောင်ဘက် ၃ ကီလိုမီတာ အကွာတွင် တည်ရှိသော လေဆိပ် တစ်ခု ဖြစ်သည်။ 

## သမိုင်း 
Tauima လေဆိပ်ကို ရာသက်ပန် အစားထိုးရန်အတွက် လေကြောင်းဝန်ကြီး José Lacalle Larraga မှ လေဆိပ်ကို ဇူလိုင်လ 31 ရက် 1969 ခုနှစ်တွင် ဖွင့်လှစ်ခဲ့သည်။  

## လေကြောင်းလိုင်းများနှင့် ခရီးစဉ်များ 
## ခရီးသည် နံပါတ်များနှင့် လေယာဉ် လှုပ်ရှားမှု အရေအတွက် 
## ပြင်ပလင့်များ 
*  တရားဝင်ဝဘ်ဆိုဒ် AENA
*  ခရီးစဉ်များ၏ခြုံငုံသုံးသပ်ချက်
 
ကဏ္ဍ:မီလီလာ
ချားလ်စ်မောင်ဘို

ကာဒီနယ်အမတ် **ချားလ်စ်မောင်ဘို** (အင်္ဂလိပ်: Charles Maung Bo) သည် မြန်မာနိုင်ငံမှ ကက်သလစ်အသင်းတော်၏ ရဟန်းအမတ် (cardinal) တစ်ပါး ဖြစ်ပြီး ၂၀၀၃ ဇွန်လ ၃ ရက်နေ့ကတည်းက ရန်ကုန်မြို့ မက်ထရိုပိုလီတန်သာသာနယ် ဂိုဏ်းချုပ်ဆရာတော် အဖြစ် တာဝန်ထမ်းဆောင်ခဲ့သည်။ သူ့ကို ပုပ်ရဟန်းမင်းကြီးက ကာဒီနယ် ခေါ် ရဟန်အမတ်တစ်ပါးအဖြစ် ၂၀၁၅ ခုနှစ်တွင် ရာထူးတိုးမြှင့်ခဲ့သည်။  

## ဇာတိ 
ဖာသာရ်ချားလ်စ်ဘိုကို ၁၉၄၈ ခု အောက်တိုဘာလ ၂၉ ရက်နေ့တွင် ရွှေဘိုခရိုင်၊ ခင်ဦးမြို့နယ်၊ မုံလှရွာတွင် မွေးဖွားခဲ့သည်။ မိဘတို့မှာ ဦးဂျွန်နှင့် ဒေါ်အေးတင်တို့ဖြစ်သည်။ မူလတန်းပညာကို မုံလှရွာ မူလတန်းကျောင်းတွင် ပညာသင်ကြားခဲ့သည်။ ၁၉၆၂ မှ ၁၉၇၆ အထိ အနီးစခန်းရှိ နာဇရက်ဆလေးရှင်း ရဟန်းဖြစ်သင်တန်းကျောင်းတွင် ဆက်လက် ပညာသင်ကြားခဲ့သည်။ ၁၉၇၆ ဧပြီ ၉ ရက်နေ့တွင် လားရှိုးမြို့၌ ရဟန်းသိက္ခာခံယူခဲ့သည်။    

## ဘဝသမိုင်း 
သူအား ၁၉၇၆ ခုနှစ် ဧပြီလ ၉ ရက်တွင် ဒွန်ဘိုစကိုအသင်း (Salesians of Don Bosco)၏ ဘုန်းကြီးတစ်ပါးအဖြစ် သိက္ခာတင်ခံခဲ့သည်။ ၁၉၈၆ ခုနှစ်တွင် လားရှိုးသာသနာနယ်၏ သာသနာ့ဦးစီးမှူး (Prefect) အဖြစ် ခန့်အပ်ခံရပြီး၊ ၁၉၉၀ ပြည့်နှစ်တွင် လားရှိုးဂိုဏ်းအုပ် (Bishop of Lashio) အဖြစ် ဂုဏ်ပြုသိက္ခာတင်ခြင်းခံခဲ့ရသည်။ ၁၉၉၆ ခုနှစ်တွင် ပုသိမ်သာသနာနယ် (Diocese of Pathein) သို့ ပြောင်းရွှေ့တာဝန်ထမ်းဆောင်ခဲ့သည်။   

၂၀၀၁ ခုနှစ် မတ်လ ၁၇ ရက်တွင် ပုပ်ရဟန်းမင်းကြီး ဒုတိယမြောက်ဂျွန်ပေါ်လ်က ၎င်းအား ဘာသာရေးဆိုင်ရာ ပူးပေါင်းဆောင်ရွက်ရေး ပုပ်ရဟန်းမင်းကြီး၏ကောင်စီ (Pontifical Council for Interreligious Dialogue) ၏ အဖွဲ့ဝင်အဖြစ် ခန့်အပ်ခဲ့သည်။

၂၀၀၃ ခုနှစ် မေလ ၂၄ ရက်တွင် ပုပ်ရဟန်းမင်းကြီး ဒုတိယမြောက်ဂျွန်ပေါ်လ်က ၎င်းအား ရန်ကုန်မြို့၏ ဂိုဏ်းချုပ် သာသနာရှင် (Archbishop of Yangon) အဖြစ် ခန့်အပ်ခဲ့သည်။ ၂၀၀၉ ခုနှစ် ဇန်နဝါရီလ ၁၇ ရက်တွင် ပုပ်ရဟန်းမင်းကြီး ဘန်နဒစ် ၁၆ (Pope Benedict XVI) က ၎င်းအား ယဉ်ကျေးမှုဆိုင်ရာ ပုပ်ရဟန်းမင်းကြီး၏ ကောင်စီ (Pontifical Council for Culture) ၏ အဖွဲ့ဝင်အဖြစ် ရွေးချယ်ခဲ့သည်။

၂၀၁၅ ခုနှစ် ဇန်နဝါရီလ ၄ ရက်တွင် ပုပ်ရဟန်းမင်းကြီး ဖရန်စစ် (Pope Francis) က ၎င်းအား ၂၀၁၅ ခုနှစ် ဖေဖော်ဝါရီလ ၁၄ ရက်တွင် ကာဒီနယ်ရဟန်းအမတ်တစ်ပါး (Cardinal) အဖြစ် ခန့်အပ်မည်ဟု ကြေညာခဲ့သည်။ ထိုအခမ်းအနားတွင် ၎င်းအား "ချန် 

၂၀၁၅ ခေရပ်ကွက်ရှိဧဆန်တီုေ်ရဟန်​ းစိန့်​အီရေနီဦး)" (မင်းကြီး ဖရန်စစ် က ၎င်းအား သာသနာ့အသက်တာဆိုင်ရာ ဘာသာရကျောင်းထိုင်ဘုန်းတော်ကြီး့းများ ကွန်ဂရီဂေးရှင်း (Congregation for Institutes of Consecrated Life) အဖွဲ့ဝင်အဖြစ်လည်းကောင်း၊​ ယဉ်ကျေးမှုဆိုင်ရာ ပုပ်ရဟန်းမင်းကြီး၏ကောင်စီတို့၏ အဖွဲ့ဝင်အဖြစ်လည်းကောင်း ခန့်အပ်ခဲ့သည်။ ၂၀၁၆ ခုနှစ် ဇူလိုင်လတွင် ဆက်သွယ်ရေးဆိုင်ရာ အတွင်းရုံး (Secretariat for Communications) ၏ အဖွဲ့ဝင်အဖြစ် ထပ်မံခန့်အပ်ခံခဲ့ရသည်။

၂၀၁၈ ခုနှစ် ဇူလိုင်လတွင် လူငယ်များ၊ ယုံကြည်ခြင်းနှင့် အသက်မွေးဝမ်းကျောင်းရွေးချယ်မှုဆိုင်ရာ ဂိုဏ်းအုပ်များ သဘောတူညီပွဲ (Synod of Bishops on Youth, Faith, and Vocational Discernment) တွင် ကိုယ်စားလှယ်အဖြစ် ပုပ်ရဟန်းမင်းကြီး ဖရန်စစ်က ရွေးချယ်ခဲ့သည်။

၂၀၁၈ ခုနှစ်တွင် အာရှကက်သလစ်ဆရာတော်ကြီးများဖယ်ဒရှယ်ရှင်းအဖွဲ့ချုပ်(Federation of Asian Bishops’ Conferences - FABC) ၏ ဥက္ကဋ္ဌအဖြစ် သုံးနှစ်သက်တမ်း ရွေးချယ်တင်မြှောက်ခံခဲ့ရသည်။

## ဂုဏ်ပြုခံရခြင်း 
၂၀၂၂ ခုနှစ်၊ နိုဝင်ဘာလ  ၁၇  ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ မင်းအောင်လှိုင်က စွမ်းဆောင်မှုဆိုင်ရာ ဂုဏ်ထူးဆောင်ဘွဲ့ဖြစ်သော သီရိပျံချီဘွဲ့ကို ချီးမြှင့်အပ်နှင်းခဲ့သည်။ 

## အကိုးအကား
ကဏ္ဍ:၁၉၄၈ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ

ကဏ္ဍ:မြန်မာနိုင်ငံမှ ကက်သလစ်ဘာသာဝင်များ
ချန်နယ် ၃ (ထိုင်း)

**ချန်နယ် ၃** သို့မဟုတ် **ချန်နယ် ၃ HD** (ထိုင်း: *ช่อง 3 เอชดี*, အတိုကောက်- *CH3*) ထိုင်းနိုင်ငံတွင် အများသူငှာ ရုပ်မြင်သံကြားဌာနတစ်ခုဖြစ်ပြီး ၁၉၇၀ ခုနှစ် မတ်လ ၂၆ ရက်နေ့တွင် ထိုင်းနိုင်ငံ၏ ပထမဆုံးသော စီးပွားဖြစ်ရုပ်မြင်သံကြားဌာနအဖြစ် တည်ထောင်ခဲ့သည်။ ချန်နယ် ၃ ကို BEC World Public Company Limited ၏ လက်အောက်ခံ BEC Multimedia Company Limited ("BECM") မှ ဆောင်ရွက်ပေးပါသည်။ ဘူတာရုံရုံးချုပ်သည် ဘန်ကောက်မြို့ Maleenont မျှော်စင် တွင် တည်ရှိသည်။

ဘူတာရုံသည် ၂၀၁၉ ခုနှစ်နှောင်းပိုင်းတွင် VHF ဖြင့် ဒစ်ဂျစ်တယ်ရုပ်မြင်သံကြားအဖြစ်သို့ ပြောင်းလဲခဲ့ပြီး ဘူတာကိုတည်ထောင်ပြီး နှစ် ၅၀ တိတိအကြာတွင် Analog TV သည် မတ်လ ၂၆ ရက်၊ ၂၀၂၀ ခုနှစ်၊ မတ်လ 12:00 (UTC+07:00) တွင်တရားဝင်ထုတ်လွှင့်ခြင်းကိုရပ်ဆိုင်းခဲ့သည်။

၂၀၂၁ ခုနှစ်တွင် Tero Entertainment မှထုတ်လုပ်သည့် ဖျော်ဖြေရေးအစီအစဉ်အားလုံးကို ဖယ်ရှားပြီး ချန်နယ် ၇ သို့ လွှဲပြောင်းပေးမည်ဖြစ်သည်။

ချန်နယ် ၃  သည် ထိုင်းနိုင်ငံ၏ ဒုတိယအကြီးဆုံး ရုပ်မြင်သံကြားဌာနများထဲမှ တစ်ခုဖြစ်ပြီး နှစ်ပေါင်း 50 ကျော် လည်ပတ်လျက်ရှိသည်။

## အကိုးအကား
ဥတုဇရုပ်

တေဇောဓာတ် =ဥတုကြောင့် ဖြစ်သော ရုပ်ကို ဥတုဇရုပ်ဟု ခေါ်သည်။ (၆)ဒွါရ၌ တည်ရှိသော ကမ္မဇကလာပ် စိတ္တဇကလာပ် ဥတုဇကလာပ် အာဟာရဇကလာပ်တို့၏ အတွင်း၌ တည်ရှိသော တေဇောဓာတ်ကို ဥတုဟု ခေါ်ဆို၏၊ ယင်းဥတုခေါ် တေဇောဓာတ်သည် ဩဇာလျှင် ရှစ်ခုမြောက်ရှိသော ဥတုဇဩဇဋ္ဌမကရုပ်ကလာပ် အသစ်အသစ်ကို ဖြစ်စေနိုင်၏ (ဥတု၏ သားတည်း)။ ထိုဥတုဇဩဇဋ္ဌမကရုပ်ကလာပ်တို့တွင်လည်း တေဇောဓာတ် = ဥတု ပါဝင်လျက်ပင် ရှိပြန်၏၊ ယင်း တေဇောဓာတ် = ဥတုကလည်း ဥတုဇဩဇဋ္ဌမကရုပ်ကလာပ်အသစ်အသစ်ကို ဖြစ်စေပြန်၏ (ဥတု၏ မြေးတည်း။) ဤသို့စသည်ဖြင့် ကံ-စိတ်-ဥတု-အာဟာရဟူသော ဆိုင်ရာ အကြောင်းတရားတို့ အပေါ်၌ အခြေစိုက်၍ ရုပ်ကလာပ်တို့သည် အနည်းနှင့်အများ အဆင့်ဆင့် ဖြစ်ပွားတတ်ကြပေသည်။
### ဥတုဇရုပ်တို့ ဖြစ်ချိန်နှင့် ချုပ်ချိန်
ဥတုဇရုပ်တို့ကား ပဋိသန္ဓေ၏ ဌီကာလမှစ၍ ဘဝတစ်လျှောက်ဝယ် စိတ္တက္ခဏတိုင်း စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌ ဖြစ်နေကြသည်။ ရှေးရှေး ဥတုဇရုပ်တို့တွင် ပါဝင်သော ဥတုဇတေဇောဓာတ်သည်လည်း စွမ်းအင်မကုန်သေးက ဥတုဇရုပ်ကလာပ် အသစ်အသစ်ကို ဌီကာလသို့ ရောက်ခိုက်၌ ဖြစ်စေနိုင်ပြန်၏၊ ဥတုဇရုပ်တို့သည်လည်း စိတ္တက္ခဏတိုင်း၏ ဥပါဒ်တိုင်း ဌီတိုင်း ဘင်တိုင်း၌ ဖြစ်နိုင်ရကား ဤဥတုဇတေဇောဓာတ်သည်လည်း စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌ ဥတုဇရုပ်ကို ဖြစ်စေနိုင်၏၊ အလားတူပင် စိတ္တက္ခဏ (၁၇)ချက် ခဏငယ် (၅၁)ချက် ပြည့်ရာ စိတ္တက္ခဏတိုင်း၏ ဥပါဒ်ကာလတိုင်း ဌီကာလတိုင်း ဘင်ကာလတိုင်း၌လည်း ချုပ်ပျက်ပေသည်။၏ ဖွင့်ဆိုချက်နှင့် အညီ (၁) အစာသစ်, (၂) အစာဟောင်း, (၃) ပြည်, (၄) ကျင်ငယ် ဤကောဋ္ဌာသ (၄)မျိုးတို့ကား ဥတုကြောင့်ဖြစ်သော ဥတုသမုဋ္ဌာန်ရုပ် = ဥတုဇဩဇဋ္ဌမကရုပ်တို့၏ အပေါင်းအစု သာတည်း။ ယင်းကောဋ္ဌာသတို့၌ တည်ရှိသော ဓာတ်ကြီး (၄)ပါးတို့ကို ဉာဏ်ဖြင့် ပိုင်းခြားယူကာ စိုက်ရှုလိုက်ခဲ့သော် ယင်းကောဋ္ဌာသတို့မှာ ရုပ်ကလာပ်တို့၏ အပေါင်းအစုသာ ဖြစ်သည်ကို တွေ့ရှိနိုင်၏၊ ယင်းရုပ်ကလာပ်တိုင်းတွင် ရုပ်သဘောတရား (၈)မျိုးစီရှိရာ တေဇောဓာတ် ဥတုလည်း ပါဝင်၏၊ ယင်းတေဇောဓာတ် ဥတုကြောင့် ရုပ်ကလာပ်များ ရှေးနှင့်နောက် ဆက်စပ်လျက် အထပ်ထပ် ဖြစ်နေကြပေသည်။

ဆက်စပ်ဖတ်ရှုရန်
* [ဥတုဇရုပ် ရှုပုံ](https://wikisource.org/wiki/နိဗ္ဗာန်သို့%20သွားရာ%20တစ်ကြောင်းတည်းသောလမ်း/(၆)%20ဒွါရ၌%20ရုပ်ကလာပ်များကို%20ဓာတ်ခွဲပုံ)

 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ
ဂေါ့ဇန်းနော့အိုခုရိဘိပွဲတော်

**ဂေါ့ဇန်းနော့အိုခုရိဘိ** (五山送り火) သည် ဂျပန်နိုင်ငံ၊ ကျိုတိုမြို့တွင် ကျင်းပသည့် ပွဲတော်တစ်ခု ဖြစ်သည်။ ဤပွဲတော်ကို "ဒိုင်းမွန်းဂျိ" (大文字, "ကြီမားသည့်စာလုံး" ဟု အကြမ်းဖျင်းဘာသာပြန်နိုင်) ဟူသည့် အမည်ဖြင့် လူသိများကြသည်။ ဤနေ့သည် အိုဘွန်းပွဲတော်၏ နောက်ဆုံးနေ့ဖြစ်သည့် ဩဂုတ်လ ၁၆ ရက်နေ့တွင် ကျင်းပသည်။ ထိုနေ့တွင် မြို့၏ ပတ်ဝန်းကျင်ရှိ တောင်များတွင် ကြီးမားသည့် မီးတောက်ငါးခုကို ထွန်ညှိကြသည်။ အိုဘွန်းပွဲတော်ကာလတွင် သေဆုံးသွားကြသည့် မိသားစုဝင်များသည် ဤကမ္ဘာသို့ပြန်လာကြပြီးနောက် ဝိညာဉ်ကမ္ဘာသို့ပြန်သွားကြသည်ဟု ဂျပန်တို့သည် အယုံအကြည်ရှိကြသည်။ ထို့ကြောင့် ပွဲတော်၏ အမည်ဖြစ်သည့် "အိုခုရိဘိ" ဆိုသည်မှာ စာအားဖြင့် "ပို့ဆောင်ပေးသည့် မီး" ဟု ဘာသာပြန်ဆိုနိုင်သည်။

## သမိုင်းကြောင်း
ပွဲတော်၏ မူလရင်းမြစ်ကိုမူ တိကျစွာမသိရှိရပေ။ သို့သော် ရှေးခေတ်အခါကာလကတည်းက တည်ရှိလာခဲ့သည့် ပွဲတော်တစ်ခု ဖြစ်သည်။ မိသားစုဝင်များသည် ဤရိုးရာအစဉ်အလာကို ထိန်းသိမ်းရန်အတွက် နှစ်စဉ် နာရီများစွာအချိန်ကုန်ခံကာ လုပ်အားပေးသူစေတနာ့ဝန်ထမ်းများအဖြစ် လုပ်ဆောင်ကြသည်။

## အချိန်
ညအချိန် ၈ နာရီတွင် စတင်ပြီး မီးများကို စတင်ထွန်းညှိကြသည်။ မီးများသည် တစ်နေရာနှင့်တစ်နေရာ ပုံစံတူညီမှု မရှိပေ။ ထိုနေရာများထဲမှ သုံးနေရာသည် ကြီးမားသည့် ခန်ဂျိစာလုံးများ ဖြစ်ကြပြီး အခြားနေရာနှစ်ခုသည် တူညီသည့်ပုံစံရှိသည့် စာလုံးများ ဖြစ်ကြသည်။
*ဒိုင်းမွန်းဂျိ (大文字) - အဓိပ္ပါယ်သည် ကြီးမားသောဟု အဓိပ္ပါယ်ရသည်။ ဤမီးပုံကို ဒိုင်းမွန်းဂျိတောင်တွင် ည ၈ နာရီအချိန် ထွန်းညှိကြသည်။
*မယော/ ဟိုး (妙・法) - ဤစကားလုံး၏ အဓိပ္ပါယ်မှာ "အံ့ဖွယ်ဓမ္မများ" ဟု အဓိပ္ပါရသည်။ ဗုဒ္ဓ၏ အဆုံးအမများဟု အဓိပ္ပါယ်ရသည်။ ည ၈ နာရီ ၁၀ မိနစ်အချိန်တွင် ထွန်းညှိကြသည်။
*ဖုနဂတ (舟形) - ဤမီးသည် သင်္ဘောပုံစံရှိသည်။ ၈ နာရီ ၁၅ မိနစ်အချိန်တွင် ဖုနတောင်တွင် ထွန်းညှိကြသည်။
*ဟိဒရိဒိုင်းမွန်းဂျိ (左大文字) - ဤစကားလုံး၏ အဓိပ္ပါယ်သည်လည်း "ကြီးမားခြင်း" ဟု အဓိပ္ပါယ်ရသည်။ ဟိဒရိဒိုင်းမွန်းဂျိတောင်တွင် ၈ နာရီ ၁၅ မိနစ်အချိန်၌ ထွန်းညှိကြသည်။
*တိုရိအိဂတ (左大文字) - နတ်ကျောင်း၏ အဝင်ပေါက်ဂိတ်ပုံစံ ဖြစ်သည်။ ၈ နာရီ ၂၀ မိနစ်အချိန်တွင် မန်ဒရတောင်တွင် ထွန်းညှိကြသည်။

အထင်ရှားဆုံးနှင့် ပထမဆုံးထွန်းညှိသည့် စာလုံးသည် ဒိုင်း 大 ဖြစ်ပြီး ဤစာလုံးကို ဒိုင်းမွန်းဂျိတောင်တွင် ထွန်းညှိကြသည်။  အခြားသော မီးပုံလေးခုသည် ၅ မိနစ် သို့မဟုတ် ၁၀ မိနစ်စီခြားကာ ၈ နာရီ ၃၀ မိနစ်အထိကြာအောင် ထွန်းညှိကြသည်။ ထို့ကြောင့် ဤမီးထွန်းညှိသည့် ပွဲတော်သည် မိနစ် ၃၀ ကြာမြင့်သည်။

## ကြည့်ရှုရာနေရာများ
## တည်နေရာများ
*ဒိုင်းမွန်းဂျိ: 
*မယော: 
*ဟိုး: 
*ဖုနဂတ: 
*ဟိဒရိဒိုင်းမွန်းဂျိ: 
*တိုရိအိဂတ: 

## ပြင်ပလင့်များ
* Website about  with further descriptions of the bonfires  
* Description of  in a Kyoto city tourist guide 
* Website about  with further descriptions of the bonfires (in English) 

## ကိုးကား
ကဏ္ဍ:ကျိုတိုမြို့ရှိ ပွဲတော်များ
ဆိုးလ်မြို့ပြတက္ကသိုလ်

**ဆိုးလ်မြို့ပြတက္ကသိုလ်**(; )သည် တောင်ကိုရီးယားနိုင်ငံ ဆိုးလ်အထူးမြို့ ဒွံဒယ်မုန်းမြို့နယ်ရှိ အများပိုင် တက္ကသိုလ် ဖြစ်သည်။ အတိုကောက်အားဖြင့် **UOS** ဟု ခေါ်ဝေါ်သည်။
ကျိုတိုနိုထရီဒမဲတက္ကသိုလ်

**ကျိုတိုနိုထရီဒမဲတက္ကသိုလ်** (京都ノートルダム女子大学) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် အငယ်စားပုဂ္ဂလိကတက္ကသိုလ်တစ်ခု ဖြစ်သည်။ ၎င်းကို KNDU ဟုလည်း ခေါ်ကြသည်။ ဤတက္ကသိုလ်သည် ဂျပန်ရှိ ကက်သလစ်တက္ကသိုလ်များထဲမှ တစ်ခုလည်း ဖြစ်သည်။ နိုထရီဟူသည့် အဓိပ္ပါယ်မှာ "ကျွန်ုပ်တို့၏ အမျိုးသမီး" ဟု အဓိပ္ပါယ်ရသည်။

## အကြောင်းအရာ
ဤတက္ကသိုလ်သည် ကျိုတိုမြို့၏ လူနေဧရိယာတွင် တည်ရှိသည်။ တက္ကသိုလ်၏ အနီးအနားတွင် ကျိုတိုရုက္ခဗေဒဥယျာဉ်၊ ကျိုတိုဂီတဖျော်ဖြေပွဲခန်းမ၊ ရှိမိုဂမိုနတ်ကျောင်းနှင့် ဒိုင်းမွန်းဂျိတောင် စသည်တို့ တည်ရှိသည်။ ဂျပန်နိုင်ငံတွင် တက္ကသိုလ်စုစုပေါင်း ၆၉၆ ခု ရှိပြီး ဤတက္ကသိုလ်သည် အဆင့်သတ်မှတ်ချက်အရ ၄၉၁ ဖြစ်သည်။ ဤတက္ကသိုလ်သည် တစ်ကမ္ဘာလုံးမှ ကျောင်းသားများကို လက်ခံသင်ကြားလျက်ရှိသည်။ တက္ကသိုလ်သည် ဆရာဆရာမများ၊ စာကြည့်တိုက်မှူးများ၊ ပြတိုက်မှူးများကို အသိအမှတ်ပြုလက်မှတ်များ ပေးအပ်လျက်ရှိသည်။ အခြားတိုင်းပြည်များမှ ကျောင်းသားများတွင် တရုတ်နိုင်ငံမှ ကျောင်းသားများသည် များစွာရှိပြီး ထိုင်ဝမ်၊ တောင်ကိုရီးယား၊ ဟောင်ကောင်၊ မလေးရှား၊ ဗီယက်နမ်၊ မြန်မာ၊ အင်ဒိုနီးရှားနှင့် ဖိလစ်ပိုင်နိုင်ငံများမှ ကျောင်းသူကျောင်းသားများလည်း ရှိသည်။

## သမိုင်းကြောင်း
ဤတက္ကသိုလ်ကို နိုထရီဒမဲညီအစ်မကျောင်းများ (The School Sisters of Notre Dame) မှ တည်ထောင်ခဲ့သည်။ ၁၉၄၈ ခုနှစ်တွင် ကျိုတိုမြို့ ကတ်သလစ်ချက်ကျောင်းသည် နိုထရီဒမဲညီအစ်မကျောင်းများအဖွဲ့ကို အမျိုးသမီးများအတွက် ကျောင်းတစ်ခု တည်ထောင်ရန် မေးမြန်းစူးစမ်းခဲ့သည်။ ထိုအခါ ညီအစ်မလေးယောက်တို့သည် ကျိုတိုမြို့သို့ လာကာ အလယ်တန်းကျောင်းတစ်ခုကို တည်ထောင်ခဲ့သည်။ ထို့နောက် များမကြာမီ ၁၉၆၁ ခုနှစ်တွင် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် အင်္ဂလိပ်ဘာသာနှင့် စာပေဘာသာရပ်ဌာနပါဝင်သည့် နိုထရီဒမဲတက္ကသိုလ်ကို တည်ထောင်ခဲ့သည်။ တက္ကသိုလ်၏ တရားဝင်အမည်သည် ၁၉၉၄ ခုနှစ်တွင် ကျိုတိုနိုထရီဒမဲတက္ကသိုလ်အဖြစ် ပြောင်းလဲခဲ့သည်။ 

၁၉၆၃ ခုနှစ်တွင် ဘဝနှင့် ယဉ်ကျေးမှုဌာနကို တည်ထောင်ခဲ့သည်။ ယဉ်ကျေးမှုဖယ်မှုဆိုင်ရာလေ့လာရေးဣှင့် လူမှုသိပ္ပံဌာနများကိုလည်း ၂၀၀၀ ခုနှစ်တွင် တည်ထောင်ခဲ့သည်။ ၂၀၀၅ ခုနှစ်တွင် ဘဝနှင့် ယဉ်ကျေးမှုဌာနသည် စိတ်ပညာဌာန ဖြစ်လာခဲ့သည်။ ၁၉၇၉ ခုနှစ်တွင် နိုင်ငံခြားပညာတော်သင်အစီအစဉ်များကို စတင်ခဲ့သည်။

## ပြင်ပလင့်များ
* Official website

## ကိုးကား
ကဏ္ဍ:ကျိုတိုစီရင်စုရှိ တက္ကသိုလ်နှင့် ကောလိပ်များ
ဟိအဲတောင်

**ဟိအဲတောင်** (比叡山, Hiei-zan) သည် ဂျပန်နိုင်ငံ၊ ကျိုတိုမြို့၏ အရှေ့မြောက်ဘက်တွင် တည်ရှိသည့် တောင်တစ်ခု ဖြစ်သည်။ ဤတောင်သည် ကျိုတိုမြို့နှင့် ရှိဂစီရင်စုအကြားတွင် တည်ရှိသည်။ ဤတောင်တွင် တည်ရှိသည့် အန်းရခုကျောင်းတော်သည် ထင်ရှားသည့် ဗုဒ္ဓဘာသာကျောင်းတော်တစ်ခု ဖြစ်သည်။

## ဒဏ္ဍာရီများထဲမှာ ဟိအဲတောင်
ဟိအဲတောင်သည် နှစ်များစွာ ဒဏ္ဍာရီပုံပြင်များထဲတွင် ပါရှိခဲ့သည်။ ဤတောင်သည် နတ်ဘုရားများနှင့် နတ်များ တည်ရှိရာနေရာဖြစ်သည်ဟု ရှင်တိုဘာသာတွင် ဖော်ပြထားသည်။ ဗုဒ္ဓဘာသာရဟန်းတစ်ပါး တည်ဆောက်ထားခဲ့သည့် အန်းရခုဂျိသည် အထူးထင်ရှားသည်။

## မာရသွန်ရဟန်း
## ခရီးသွားနေရာများ
တောင်မှနေ၍ ကျိုတိုမြို့၊ အိုဟရနှင့် ဘိဝခိုရေကန်၊ ရှိဂခရိုင်စသည်တို့၏ ရှုခင်းများကို ကြည့်ရှုခံစားနိုင်သည်။ ထို့အပြင် ဤတောင်တွင် ခရီးသည်များကို အဓိကဆွဲဆောင်ရာနေရာတစ်ခုဖြစ်သည့် အန်းရခုဂျိ တည်ရှိသည်။ ကျောင်းဝန်းသည် တောင်တစ်ခုလုံးတွင် ဖြန့်ကျက်တည်ရှိနေသည်။ သို့သော်လည်း နေရာသုံးခုကို ခြေလျင်ခရီးဖြင့် သွားလာနိုင်သည့် လမ်းများဖြင့် ဆက်သွယ်ထားသည်။ ထို့အပြင် အခြားများစွာသော သေးငယ်သည့် ကျောင်းတော်များနှင့် နတ်ကျောင်းများလည်း ဤတောင်တွင် တည်ရှိနေသေးသည်။

## သွားရောက်နိုင်မှု
ဤတောင်သည် တောင်တက်သူများအတွက် ထင်ရှားသည့်နေရာတစ်ခု ဖြစ်သည်။ ထို့အပြင် ကားများအတွက် တောင်ပေါ်အထိသွားနိုင်သည့် လမ်းလည်းရှိသည်။ တောင်ထိပ်ပေါ်သို့ ပြေးဆွဲလျက်ရှိသည့် ဘတ်စကားများသည်လည်း တစ်နေ့လျှင် အကြိမ်ရေအနည်းငယ် ပြေးဆွဲလျက်ရှိသည်။

## ပြင်ပလင့်များ
* Mt. Hiei Area JAPAN : the Official Guide
* Holly Schmid: Marathon Monks of Mount Hiei
* Photos of Mount Hiei and the three precincts of Enryakuji Temple
*  - Enryakuji

## ကိုးကား
ကဏ္ဍ:ကျိုတိုစီရင်စုရှိ တောင်များ
ဂျူဆေပေ ‌ဗေရ်ဒီ

**ဂျူဆေပေ ဖိုရ်တူနီနို ဖရန်ကျေစကို ဗေရ်ဒီ**(; ၁၀ အောက်တိုဘာ ၁၈၁၃ ~ ၂၇ ဇန်နဝါရီ ၁၉၀၁)သည် အော်ပရာများ အဓိကရေးစပ်ခဲ့သော အီတလီလူမျိုး တေးရေးဆရာ ဖြစ်သည်။ သူသည် ၁၉ ရာစု အီတလီ အော်ပရာ၏ ဩဇတိက္ကမ အကြီးဆုံး တေးရေးဆရာ ဖြစ်ခဲ့သည်။ ဗေရ်ဒီ၏ လက်ရာများကို ကမ္ဘာတစ်ဝန်းရှိ ထိပ်တန်း အော်ပရာ ပြဇာတ်ရုံများတွင် မကြာခဏ ပြသလေ့ရှိသည်။
ကျိုတိုကိုရီးယားအလယ်တန်းကျောင်း

**ကျိုတိုကိုရီးယားအလယ်တန်းကျောင်း** (京都朝鮮中高級学校, Kyōto Chōsen Chūkōkyūgakkō, Korean: 교또조선중고급학교) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်တွင် တည်ရှိသည့် မြောက်ကိုရီးယားနိုင်ငံတကာကျောင်းတစ်ခု ဖြစ်သည်။ ဤကျောင်းတွင် အလယ်တန်းနှင့် အထက်တန်းအဆင့် ပညာများကို သင်ကြားပို့ချပေးလျက်ရှိသည်။

## ထင်ရှားသည့်ကျောင်းသားဟောင်းများ
*Han Ho-gang - ဘောလုံးသမား
*Son Min-chol - ဘောလုံးသမား

## ပြင်ပလင့်များ
* Kyoto Korean Junior-High School 

## ကိုးကား
ကဏ္ဍ:ကျိုတိုစီရင်စုရှိ အထက်တန်းကျောင်းများ
အုန်းကျော်မြင့်

ဗိုလ်ကြီး **အုန်းကျော်မြင့်** (၂၇ ဇူလိုင် ၁၉၇၇ ကွယ်လွန်) သည် စစ်အာဏာရှင် ဗိုလ်ချုပ်ကြီး နေဝင်းအား ဖြုတ်ချ တန်ပြန်အာဏာသိမ်းရန် ကြိုးပမ်းခဲ့သော မြန်မာ့တပ်မတော် အရာရှိတစ်ဦးဖြစ်သည်။

## စစ်မှုထမ်းဘဝ 
အုန်းကျော်မြင့်သည် ရန်ကုန်တက္ကသိုလ် မှ ဘွဲ့ရရှိခဲ့ပြီး တပ်မတော် (ကြည်း) ဗိုလ်သင်တန်းကျောင်း အပတ်စဉ် ၂၉ မှ အထူးချွန်ဆုံး ဗိုလ်လောင်းအဖြစ်နှင့် မြန်မာ့တပ်မတော်တွင် အရာရှိဖြစ်လာခဲ့သည်။ တပ်မတော်ကာကွယ်ရေးဦးစီးချုပ် ဗိုလ်ချုပ်ကြီး ကျော်ထင် လက်အောက်တွင် စစ်ဦးစီးမှူး (တတိယတန်း) အဖြစ် အမှုထမ်းခဲ့သည်။

## စစ်ခုံရုံး 
ဗိုလ်ကြီး အုန်းကျော်မြင့် နှင့် အခြားအရာရှိငယ်များ၏ အာဏာသိမ်းရန် ကြံစည်မှုကို စစ်ထောက်လှမ်းရေး (ကကလှမ်း) က ဖော်ထုတ်ခဲ့သည်။ ဗိုလ်ကြီးအား ၁၉၇၇ ခုနှစ် ဇူလိုင်လ ၂၇ ရက်နေ့တွင် ကြိုးပေး သတ်ဖြတ်ခဲ့သည်။ နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီ ဥက္ကဋ္ဌ ဗိုလ်ချုပ်မှူးကြီး သန်းရွှေ သည် တရားခွင်အတွင်း အငယ်တန်း အရာရှိအဖြစ် ပါဝင်ခဲ့သည်။

## ကိုးကား 
ကဏ္ဍ:၁၉၇၇ ကွယ်လွန်သူများ
ကဏ္ဍ:ရန်ကုန်တက္ကသိုလ် ကျောင်းသားဟောင်းများ
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ
နဒီကဿပ‌ထေရ်နှင့် ဂယာကဿပထေရ်

**နဒီကဿပ** နှင့် **ဂယာကဿပ** တို့မှာ ဂေါတမမြတ်စွာဘုရားလက်ထက် အစပိုင်း၌ အယူအကျင့်လွဲမှားခဲ့ပြီး နောင်အခါ၌ မြတ်စွာဘုရားရှင်၏ တရားတော်ကို နာကြားပြီးနောက် အကျွတ်တရားရခဲ့သည့် ရသေ့တို့၏ခေါင်းဆောင် ဥရုဝေလကဿပ၏ ညီတော်နှစ်ပါးဖြစ်ကြသည်။ အစ်ကိုဖြစ်သူနှင့်အတူ ရသေ့ပြု၍ ဥရုဝေလတော၌ သီတင်းသုံးနေထိုင်ကြသည်။ အစ်ကိုဖြစ်သူ၏ ဦးဆောင်မှုနောက်တွင် မဂဓတိုင်း၊ အင်္ဂတိုင်းတို့မှ တိုင်းသူပြည်သားတို့၏ ပူဇော်မှုကိုခံကြရာမှ "အစ်ကိုတော်စပ်သူ ဥရုဝေလကဿပက မာနကိုပယ်စွန့်ကာ လောကမှလွန်‌မြောက်ကြောင်းဖြစ်သည့် စစ်မှန်သော မြတ်ဗုဒ္ဓ၏အဆုံးအမကို လိုက်နာပြီး ၎င်း၏တပည့်များနှင့်အတူ ရဟန်းပြုကုန်သည်" ဟု ကြားသိရာမှ အသီးသီးနှင့်တကွ အခြံအရံရသေ့များ ရဟန်းပြုကြကုန်၏။ မြတ်စွာဘုရားသည် ရဟန်းပေါင်းတစ်ထောင်နှင့်အတူ ဥရုဝေလတောမှထွက်ကြွ၍ ဂယာသီသသို့ ရောက်လျှင် အာဒိတ္တပရိယာယသုတ်ကို ဟောတော်မူသည်။ ထိုအခါ ဥရုဝေလကဿပ ခေါင်းဆောင်သော ညီနောင်တို့နှင့်အတူ တပည့်ရဟန်းပေါင်းတစ်ထောင်တို့သည် တရားတော်၏အဆုံး၌ ဧဟိဘိက္ခုရဟန္တာချည်း ဖြစ်ကြကုန်သည်။

ကဏ္ဍ:ဗုဒ္ဓဘာသာ ဒဏ္ဍာရီ